Kirjoittaja Aihe: Kilkkeitä vesigessuun (Luettu 7934 kertaa)\nPaikalla:04.10.21 - klo:10:15\n« : 15.12.13 - klo:00:24 »\nTämä "muut mallit"-osasto on niiiiin hiljanen että naputtelen tänne aikani kuluksi.\nKevättä odotellessani olen ruuvannut pieniä lisävarusteita:\n- Sähköulosottoja: tupla USB-rasia, tavallinen tupakansytytinrasia sekä liitin lämpöliiville. Syöttö (6 mm2) akulta (etusulakkeen kautta) releelle (releessä kelan rinnalla diodi valmiina) ja edelleen sulakerasialle, jossa on omat sulakkeet kullekin em. liitännälle. Releen ohjausvirran vedin pyörän omalta lisävarustepistokkeelta, joten kaikki lisäpistokkeiden on/off toimii samoin kuten alkuperäinen lisälaitepistoke. Johdot oli helppo pujottaa pyörässä oleviin muovisiin johtokanaviin koska katteet olivat irti lisävalojen asennuksen vuoksi. Johtoreittien löytäminen vaati hiukan tutkimista mutta reitit löytyivät. Reitit ovat pyörän oikealla sivulla. Johtojen vedon jälkeen etusulake akun viereen, rele kuskin satulan alle ja sulakerasia & lisäpistokkeet kyytiläisen penkin alle.\n- Samalla kun akun kanssa nysväsin, niin oli helppo lisätä akkulaturin liitäntäpistoke kuskin penkin alle.\n- Jäähdyttimille tein suojaverkot tallista löytyneesta auton maskiverkosta. Hain ETRA:sta reunanauhaa, jonka kiinnityksen verkon reunaan varmistin liimamassalla\n- Lisävalot BMW:n omat LED-valot. Ne vaativat vielä korjaamokäynnin, koska "pyörälle on kerrottava että siinä on lisävalot eli ohjelmoitava huollossa" kertoi huolto marmoritiskiltä. Toinen outous oli se, että valojen painikkeen kiinnitystä varten pitää uusia vasemman peilin kiinnike. Pikku modauksella olisi voinut alkueräistä kiinnikettä muokata tai tehdas laittaa valmiiksi sopivan valokytkimelle sopivan kiinnikkeen.\n- Takahäkin suojaputkien ja takavalon päälle liimasin invisible shieldsin suojakalvot. Jotta takavalon / tavaratelineen väliin ja runkoon sopivat apukalupussit ei hinkkaa heti rungon maalia\n- Muovinen öljykorkki vaihtui alumiiniseen\n- Kotipaikka teksti rekisterikilven alle (laserprintattu rosteri, lappilaista käsityötä)\n- Turhatekilta säädettävä & taittuva jarrupoljin\n- SW Motech säädettävä & taittuva vaihdepoljin\n- Perämurikan suojarauta "LeverGuard"\n- Sivujalan levike TI\n- Sivulaukut kasseineen, ja takalaukkun selkäpehmike\n- Takavilkkujen suojakaaret\n- Ohjausiskari Hyperpro\n- Levikepalat peilinvarsiin\n- Sporttipenkki sooloajeluihin\n- Shifteri FSM Evo Lohman\nSivulaukkujen lukkojen sarjoitus pyörän omalle avaimelle oli odotettua helpompi rasti. Ekan lukon kanssa meni aikaa vajaa tunti. Pähkäily-yritys-erehdys-testaus-pähkäily-muutos -metodilla. Oikeastaan isoin "ongelma" oli painettujen ohjeiden ohittaminen: Laukkujen lukkoihin EI SAA laittaa haittoja kaikkiin koloihin. 2 viimeistä koloa lukkorungossa PITÄÄ jättää tyhjiksi.\nLukkonumero 2 kanssa homma kävi reilusti alle puolen tunnin vaikka jousien koko ei ole sormille sopiva.\nMarmoritiskillä (Biketeam Vantaa) väittivät että -13 vesigessuun ei käy vm -14:n shifteri. 2014 malliseen saa tehtaan oman shifterin, semmosen jolla vaihdot sujuu molempiin suuntiin. Hankkimani Lohmanin FSM hoitaa vain ylöspäin vaihdot.\nShifterin askartelin paikoilleen huhtikuussa 2015. Vekotin on mallia Lohman FSM EVO. Sama anturi käy myös käänteiseen kaavioon, PUSH/PULL toiminta valitaan asennuksen yhteydessä ohjelmallisesti ”älypurkista"\nAsennus on helppo ja setti pitää kaikki tarvittavat osat. Tosin jokusen kiinnitysruuvin ja väliadapterin etsin omista laatikoistani, jotta sain mielestäni siistimmän lopputuloksen.\nMutta vehje toimii ja vaihdot sujui testiajolla (+100 km) nätisti => Bäääm-Bäääm-Bääääm....Katkoaika on nyt noin 65 ms, (valmistajan paprujen mukaan?) Säätötarve selkenee kun saan kilsoja enemmän alle.\nSamaa palikkaa myy myös Wunderlicht, mutta hinta on kalliimpi.\nLohman tekee versiot vesipäägessun lisäksi myös Rääräähän sekä K16GT:hen.\nKun pyörä vaihtui niin Lohmanin shifteri siirtyi hyllylle. Uuden pyörän alkuperäisen BMW proshifterin ja Lohmanin tarvikeshifterin välillä ei ole eroa vaihto tuntumassa.\npiiisiepe, Tumppi678, mchuurre, Jussipolo, jarska ja 4 muuta\nVs: Kilkkeitä vesigessuun\n« Vastaus #1 : 16.12.13 - klo:18:49 »\nLainaus käyttäjältä: JTK - 15.12.13 - klo:00:24\n"Vielä puuttuu" -listalla:\n- Sivujalan levike\nBiketeam aloittaa ensi vuonna Touratechin kaman myynnin joten nyt vaan pukille kirjoittamaan.\nJa jos on ollut oikein kiltti ja ei harrasta karppausta niin Ilmbergeriltä hiilaria\n« Vastaus #2 : 16.12.13 - klo:23:04 »\nLainaus käyttäjältä: Bozze - 16.12.13 - klo:18:49\nlisää "tarpeellista" turhatekilta, hyvä että tulee suomeenkin kauppoja, jotka tavaraa myyvät. Toivottavasti kamppeita tulee näytille ja varastoonkin.\nHiilarit jäänee nykyisestä kaupanhyllylle. Paitsi huggeri, joka tulee todennäköisesti Ilmbergerin suomen edustajan, jäsen mototollon kautta.\n« Vastaus #3 : 26.01.14 - klo:21:49 »\nNetissä oon lukenu että tallissa pitää rassata vehkeitä. Muiden esimerkkiä matkien vaihdoin jarrupolkimen (Bozzen mainitsemalta Turhatekilta), perän suojarauta jäi vielä pöydälle.\nAiemmin talvella askartelin sivujalkaan levikepalan, tarpeet on saatu lahjoituksina ja avustuksina ns. alan miehiltä.\nJussipolo, jarska, perttip ja atomic\nPaikalla:02.10.21 - klo:19:27\n« Vastaus #4 : 27.01.14 - klo:12:43 »\nJarrupolkimen karhennus ja koko täyttää talviajo direktiivit\n« Vastaus #5 : 11.04.15 - klo:21:26 »\nTässä tuoreempi kuva, sporttipenkki kiinni.\nYlemmässä kuvassa on eka vesipää ja alempana II.\nSyyskuussa 2015 renkaat ja väritys muuttui ja pari muutakin juttua esim. runkonumero. Eli pyörä vaihtui, siirsin osan vanhan pyörän tarvikehimmeleistä uuteen pyörään.\njuke, Jussipolo ja Bem-Ari\n« Vastaus #6 : 11.04.15 - klo:21:48 »\nOhhoh, jopas on ahkeroitu pyörän kimpussa. Shifteri se toki pitää olla gessussakin!\n« Vastaus #7 : 01.05.19 - klo:23:36 »\nLisävalojen rakentelu on nykypyöriin haastavaa, etenkin jos pyörässä on tehtaan LED-valot niin lisävalojen ohjaus on hankalahkoa.\nApu löytyy Hexcodelta, joka tekee Bemarin pyöriin monille tuttua huolto- ja vikakooditesteriä: "gessun hätänumero" eli GS-911. Hexcode teki pari vuotta sitten Ezcan mokkulan, joka liitetään pyörän omaan can-väylään pistokkeella. Idea on että lisälaitteet saa toimimaan ilman lisäkytkimiä tai releitä. Laitteessa on lisävarusteille 4 lähtöä, joita voi säätää omien halujen mukaan. Lähdöt 1 ja 2 max 10 A, lähdöt 3 ja 4 max.\nValmistajan sivut https://hexezcan.com\nLisävalot toimivat pyörän omien valojen kanssa samaan tahtiin, pyörän omilla nappuloilla.\nLisäominaisuudet, jotka voi valita "ruksi ruutuun" (ei yhtään tai vaikka kaikki):\n- lisävaloille voi valita eri kirkkaudet valoisalle ajolle ja pimeälle ajalle (laite tottelee mopon omaa valoautomatiikkaa),\n- halutessa lisävalot saat toimimaan sekä lähi- että kaukovalojen kanssa: himmeempinä ”lisäpäiväajovaloina” (säätö 10%) portain. Jopa niin että lähivalojen palaessa lisävalot on päivällä 10%, pimeessä 40%, kaukovalokäytössä päivällä 30% ja pimeessä 100% (kaikki rosentit voi valita ite 0/10/20...100%)).\n- kaukovalovilkkua kolmasti nopeesti näppäämällä lisävalot välkkyy 3x "strobosarjana"\n- äänimerkkiä annettaessa lisävalot vilkkuu strobona, niin kauan ku torvea soittaa\n- hätävilkuilla vilkuttaa vuoroon etuvilkkuja ja kaukovaloja.\n- vilkun päällekytkentä sammuttaa samanpuolen tai molemmat lisävalot…. Ja vilkun poiskytkentä sytyttää hitaasti kirkastuen(!) lisävalot\nLisävalot voi sammuttaa tai säätää myös pyörän omasta monitoimirullasta.\nLähtöjen "sulakekoko" valitaan ohjelmassa, jatkuva max. 10 A / kanava (kanavat 1 ja 2)\nLisäjarruvalon saa palamaan (jos haluaa) pienemmällä teholla takavalona (0/10/20%...) ja jarruvalona 0/10/...100%).\nLisäjarruvalon suurin virta 4A.\nLisäominaisuudet, joista voi valita yhden voi valita "ruksi ruutuun":\n- lisäjarruvalo vilkkuu 3 sekuntia, jarrutuksen alussa\n- lisäjarruvalo villkkuu hätäjarrutuksessa\n- lisäjarruvalo vilkkuu 3 sekuntia jarrutuksen alussa ja hätäjarrutuksessa\n- lisäjarruvalo vilkkuu koko jarrutuksen ajan\nLisäksi on yksi max 4 A:n lähtö, esim. lisäpistokkeelle, naville, kameralle tms.\nLisäominaisuus: virtojen sammutuksen jälkeisen sammutuksen viive aseteltavissa\n- pyörän omien valojen toimintaan kapine EI vaikuta.\n- ei tarvi releitä, asennus on helppo, ohjelmointi on helppo...\n- paketti on asennus valmis, mukana tulee hyvät liittimet, myös lisävaloille\n- "ohjelmointi" on helppo ja looginen, halutut toiminnot valitaan ruksi ruutuun\n- lähdöissä on "elektroniset" sulakkeet, joiden koko on valittavissa ohjelmoitaessa, joten laitteille ei tarvita erillisiä sulakkeita\n- lisävarustelähtö on max 4 A, joka ei riitä esim. lämpöliiville. Tämä on helppo kiertää käyttämällä välirelettä, jota ohjataan ko. lisälaitelähdöllä.\n- jäi epävarma olo sammuuko laite oikeesti, vai jääpikö päälle\nTässä pitkähkö vuodatus, mutta laite on näppärä ja esim. lisäkaukovalojen asennus + käyttö on todella helppoa. Myös tehtaan LED-valoilla varustettuihin pyöriin.\nLaitetta saa vesikessujen (1200 & 1250) lisäksi ainakin K16-sarjalaisiin, öljyjäähy poksereihin, F750/850-sarjalaisiin ja XR:ään.\nJussipolo, atomic ja Bem-Ari\nPaikalla:tänään kello 06:09\nK75 "ST", ?1250 GS\n« Vastaus #8 : 06.05.20 - klo:13:35 »\nLaitoin myös tuon Hex ezCanin R1250GS:ään. Homma sujui ohjeiden mukaan muuten hyvin, mutta purkin ohjelmointi tuotti hieman vaikeuksia. Mulla ei ole läppäriä käytössä, joten ohjelma (helppokäyttöinen) piti asentaa pöytäkoneelle. Pöytäkone ei tietystikään ole tallissa, joten varmistin Hexiltä etukäteen, että ohjelmoinnin pitäisi onnistua, vaikka purkki ei olekaan pyörässä kiinni.\nVähän haastavaa oli. Ensin purkki ei tuntunut tunnistuvan lainkaan. Näkyi vaativan paketissa mukana toimitetun oman USB-kaapelin, muu ei kelvannut. Omalla tunnistui kyllä, mutta ohjelma meni useita kertoja jumiin kesken päivityksen. USB-kaapelin vaihtaminen koneen taakse USB 3.0 porttiin auttoi sen verran, että sain ohjelmoinnin tehtyä, mutta moneen kertaan sitä piti sittenkin yrittää. Lopputuloksena purkki pelaa nyt kuitenkin niin kuin pitää. Mulla on 4xled.comin Superminit lisävaloina kaatumaraudoissa. Nuo ovat oikeastaan lisäpitkät, joten ohjelmoin ne palamaan päiväajovalon kanssa 10 % teholla (jolloin ovat hieman pyörän omaa päiväajovaloa kirkkaammat) ja päivällä pitkien kanssa 40 % teholla. Hämärässä eivät pala muuten kuin pitkien valojen kanssa 100 % teholla. Pienin tehosäätö, 10 % tuntui sekin liian kirkkaaltä hämärässä lyhyiden valojen kanssa. Lisäksi laitoin välkyttämään strobosarjan tyytin kanssa. Yhteen liitäntään laitoin navin virransyötön sopivalla katkaisuviiveellä.\nJTK ja perttip\n« Vastaus #9 : 06.05.20 - klo:17:30 »\nOn se teknistä nykyään. Ledit nykyaikaa ja ässässä niitä ei vakiossa tietenkään ole ollut. Ledin asennus ja ajovalopolttimen ohjaus pois päältä päiväaikaan jollain tuollaisella ohjauksella olisi gutaa. Mutta eipä noita H7 lamppuja ole kymmenen vuoden aikana kovin montaa mennyt.\nHienoa tarinaa JTK:lla ja sinulla varustamisesta. Minä keskityn vanhuksen ylläpitoon jotta matka jatkuisi moitteettomasti ja pitkään... No usb syöttöliitin täytyy asentaa hyvälle paikalle. Kännykkä vaatii sähköä pidemmillä matkoilla.\n« Vastaus #10 : 06.05.20 - klo:18:49 »\nJuu, teknistä on. Bemarin Led-ajovalot on toteutettu niin, että lisäpitkille ei ohjausvirtaa pysty varastamaan, vaan pitää käyttää can-väylään kytkettävää boksia. Edellisessä Honda CRF1000Lssä ei ollut tuota ongelmaa, vaikka siinäkin oli Led-ajovalot.


Kotimaa Julkaistu 03.09.2002 18:25 (Päivitetty 04.09.2002 16:52)\nKeskustan puheenjohtaja Anneli Jäätteenmäki sanoi eduskunnan keskustelussa tänään, että hallituksen omistajaohjauksen ote on pettänyt täydellisesti.\nKeskusta kaipaa yhä vastausta siihen, miksi Soneran kohutuista umts-luvista ei keskusteltu hallituksessa eikä edes liikenne- ja viestintäministeriössä. Jäätteenmäen mielestä valtioneuvoston aiempi periaatepäätös omistajavallan käytöstä valtionyhtiöissä olisi edellyttänyt toisenlaista menettelyä.\nMyös sosiaalidemokraattien ryhmäpuhuja Matti Saarinen arvioi, ettei hallituksen hyväksymää periaatetta noudatettu Soneran tapauksessa.\nVasemmistoliiton Matti Huutola sanoi asian vielä jyrkemmin: Silloinen liikenne- ja viestintäministeri Olli-Pekka Heinonen (kok.) teki vakavan virheen ja on yhdessä Soneran johdon ja yhtiön hallituksen kanssa vastuussa tapahtuneesta.\nKokoomuksen ryhmäpuhuja Kalervo Kummola ei ottanut suoraan kantaa tähän kiista-asiaan, mutta kysyi puolestaan, olisiko Sonera-kauppojen tuominen valtioneuvoston käsittelyyn muuttanut mitään, paitsi ehkä romahduttanut yhtiön pörssiarvon.\nKummola ei puuttunut suoraan ministeri Heinosen rooliin asiassa. Hän totesi vain, että päätöksen investoinnista teki Soneran hallitus ja vastuun kantavat kaikissa olosuhteissa yhtiön hallituksen jäsenet yhdessä toimivan johdon kanssa.\nVihreän liiton puheenjohtaja Osmo Soininvaara ei hyväksynyt liikenne- ja viestintäministeriön tarjoamaa selitystä, että omistajien ei ole syytä puuttua yhtiön operatiiviseen toimintaan. -En tiedä, lisääkö vai vähentääkö liikenneministerin vastuuta tapahtuneesta se, jos tämä sanoo, ettei tiennyt eikä halunnutkaan tietää, miten hänen vastuullaan oleva yritys käytännössä toimii, Soininvaara sanoi.\nRuotsalaisen eduskuntaryhmän ryhmäpuhuja Klaus Bremer kysyi, olisiko liikenne- ja viestintäministeriössä voitu paremmin valvoa valtion etua. Hän viittasi erityisesti virkamiehiin.\nKristillisdemokraattien ryhmäpuhuja Sakari Smeds langetti raskaimman vastuun maan hallitukselle, jolla olisi ollut mahdollisuus käyttää omistajan ääntä, mutta joka vältteli vastuutaan ratkaisevan päätöksenteon hetkellä.\nSuomen ja Venäjän viisumineuvottelut alkuun jo torstaina? Akava perää "kaikkia hyödyttävää" tuloratkaisua


Mikä oli hevosen arvo talvisodassa? | Kysy.fi\nMikä oli hevosen arvo talvisodassa?\nTähän voi vastata monimutkaisesti.\nHevonen oli talvisodassa erittäin tärkeä joukkojen liikkuvuuden ja huollon kannalta. Suomessa oli talvisodan alla kaikkiaan vain noin 53 000 autoa. Syyskuussa 1939 puolustusvoimien rauhanajan joukoilla oli käytössään 4700 hevosta, mutta vain 134 kuorma-autoa. Hevoskannan selvittämiseksi kotijoukkojen esikunnan eläinlääkintätoimisto suoritti hevosten luetteloinnin. Maamme 386 000 hevosesta oli sotakelpoisia laskelmien mukaan 173 297. Kunnille oli määritelty tietyin perustein hevosluovutusnormit. Valtioneuvosto myönsi määrärahan korvausten maksamiseksi niille henkilöille joiden hevoset oli otettu puolustusvoimien käyttöön. Hevosista voitiin maksaa 5000-12 000 markkaa ja kesäkäyttöön tarkoitetuista kärryistä valjaineen 950-2 200 markkaa.\nArmeijan käyttöön oli otettu talvisodan loppuun mennessä lähes 72 000 hevosta. Tappiot kuolleina, kadonneina tai lopetettuina olivat 7 204 hevosta. 15 000 miehen divisioonan käytössä oli keskimäärin 3 500 hevosta (3 500-5 000) ja 120 moottoriajoneuvoa. Rykmenttiä kohti saattoi olla vain yksi henkilöauto ja 500 hevosta, eli joukkojen liikkuvuus oli apostolinkyydin lisäksi paljolti hevosten varassa. Tykistö oli eräitä raskaan patteriston poikkeuksia lukuunottamatta hevosvetoista. Haavoittuneiden evakuoinnissa hevosilla oli merkittävä osuus. Vaikka pitkissä tiekuljetuksissa moottoroitu kalusto oli tehokkaampaa, ei vaikeissa olosuhteissa ja tiettömien taipaleiden takana olleiden joukkojen huolto olisi ilman hevosia onnistunut.\nHevosten arvo ymmärrettiin kentällä ja niistä pyrittiin pitämään yleensä hyvää huolta. Haavoittuneet tai sairastuneet hevoset hoidettiin mahdollisuuksien mukaan kuntoon. Tutuksi käyneen hevosen menetys kirpaisi ajomiehiä. Sodan jälkeen hengissä selvinneiden suomenhevosten työt jatkuivat kotiuttamisen jälkeen ja taisteluista palanneita pidettiin sotasankareina siinä missä sotilaitakin. Kunnioitus sotahevosia kohtaan ilmenee myös niistä kirjoitetuissa kirjoissa ja muisteloissa. Saivatpa sodissa 1939-1944 kaatuneet suomenhevoset viime vuonna oman muistomerkkinsäkin Myllykoskella. Sotahevosen patsas pystytettiin Seinäjoelle jo aiemmin 1997.\nAika perinteinen vastaus tästä taisi tulla. Mutta kuten sanottu, kirjallisuutta aiheesta löytyy jos haluat syventää tietämystäsi.\nHevosten sotasavotta : miesten ja naisten kertomaa suomalaisen hevosen osuudesta sodissamme 1939-1944 ( Suomen hippos, 1977)\nSuomenhevonen Suomen puolesta 1939-1945 / toimittanut Ilmari Ojala (Karisto, 1997)


Caijsa Mårtensdt.: helmikuuta 2012\nLempisaarella lempiystäväni kanssa.\nLisää lempeä täällä\nLähettänyt caijsa klo 15.03 14 kommenttia:\nTunnisteet: Azorit, mustavalkomaanantai, valokuvahaasteet\nkoira se haukkuu.\nTaitaapa tulla vieraita.\nLähettänyt caijsa klo 8.55 Ei kommentteja:\nJoulusiivousten aikaan ajattelin laittaa lattialla lojuvat lankakorit ja puikkopussit siististi kaappiin. Ei sinne mitään mahtunut. Silloin tein lupauksen, että en ikinä enää osta uutta lankaa ennenkuin lankavarasto on tyhjä. Enkä ole ostanut! Tosin oli aika ankeaa olla äitiliinin kanssa lankataivaassa ja ostaa vain puikot.\nLaadin oikein taulukon mustaan listakirjaani. Siihen merkitsen, paljonko lankaa on kulunut ja mitä on valmistunut.\nLankavarasto on tällä hetkellä tyhjentynyt yhteensä\nTammikuu oli huono lankakuukausi. Parantelin tulosta tässä kuussa.\nTässä helmikuun työt: kolme kaulahuivia , yhdet polvisukat, kahdet lapaset koiralangasta, kuudet junasukat ja yhdet junalapaset, yhteensä 1133 g.\nMitähän keksisin teeteen lenkkialpakasta?\nEi enää yhtäkään kaulahuivia....\nLähettänyt caijsa klo 17.54 3 kommenttia:\nTunnisteet: LankakaapinTyhjennys - projekti\nVärikollaasin aiheena on kevät.\nKarkasi pääsiäiseen asti...\nKevättunnelmia lisää täällä.\nLähettänyt caijsa klo 14.01 24 kommenttia:\nKävimme Samoksella v.2010, heti suuren metsäpalon jälkeen. Vuoren rinteet olivat mustia, aavemaisia, kitkerän savuisia. Tuli oli kuitenkin saatu pysähtymään juuri ennen asutusta, talojen kulmille.\nManolis oli pelastanut kotitalonsa ja vanhat oliivipuunsa, raataen yksin monta päivää ja yötä.\nHän oli iloinen ja jatkoi Pythagoraan patsaiden valmistusta.\nOnko hän yhtä iloinen vielä tänään...\nKKE ( kapa kapa epsilon - kommunistipuolue ) vastusti silloin porvareita ja demareita, nyt vihollisia on tullut lisää ulkomailta.\nTäällä lisää iloja ja suruja.\nLähettänyt caijsa klo 10.19 8 kommenttia:\nTunnisteet: Kreikka, yykaakoo4\nKaikki näyttävät iloisilta, paitsi minä.\nSain taas kiiltokuvan palkinnoksi.\nTänään voisin suksitella hiljalleen.\nTai luistella jäätyneellä joella.\nVälillä voisin pysähtyä ja hörpätä termospullosta kahvia.\nTai napata valokuvia talventörröttäjistä.\nMutta en koskaan enää halua osallistua hiihtokilpailuihin!!!\nOikein mukavaa ja mieluisaa hiihtolomaviikkoa kaikille!\nLähettänyt caijsa klo 18.29 4 kommenttia:\nTunnisteet: 50-lukua, muistoja\nHuntuksen sisarukset Amerikassa - The Huntus brothers in America\nEilisen kuvan tarinaa...\nHuntuksen perheestä Kaustiselta lähti ainakin viisi lasta Amerikkaan. He asettuivat Naselleen Washingtoniin ja Astoriaan Oregoniin. Pojat halusivat erottua toisistaan ja ottivat nimikseen Hundis, Hunters ja Huntus.\nVanhin lapsista Matti (s. 1870 ) saapui Amerikkaan v. 1890. Hän muutti nimekseen Matt Hundis ja meni naimisiin Matildan kanssa. Matildalle ja Matille syntyi yhteensä kuusi lasta. Kuvassa keskellä äiti, Matilda, lapset vasemmalta Eino, Heino ja Rauha. Myöhemmin syntyi vielä Helena, Alfred ja Eleonora. Matti ja Matilda omistivat maitotilan Nasellessa.\nMatti kuoli v. 1944 ja Matilda v. 1951 ja heidät on haudattu Naselleen.\nJuho Huntus s. 1871 otti nimekseen John Hundis. Juho meni naimisiin Amalia Wintersin kanssa ja heille syntyi ainakin neljä lasta, Martin, George, Ellen ja Vernie. Ellen kuoli lapsena. He asuivat ainakin Knapptonissa, jossa John ja pojat olivat sahalla töissä.\nKalle Huntus s. 1878 ja hän otti nimekseen Charles Hunters. Kalle meni naimisiin Sandran kanssa ja heille syntyi kuusi lasta: Lydia, Hilja, Martta, Sigrid, Väinö ja Kaarlo. Sandra kuoli nuorena ja Charles jäi yksin lasten kanssa. Kuvassa Charles ( keskellä ) lapsineen ja lapsenlapsineen ehkä joskus 1940-luvulla. Kallellakin oli maitotila Nasellessa.\nAina Huntus s.1889. V. 1907 hänkin lähti Amerikkaan. Aina asui jonkin aikaa veljensä Matin luona kunnes meni naimisiin Leif Ericsonin kanssa v. 1910. V. 1913 heille synty tytär, Elna.\nAntti/Andrew ( s. 1891 ) säilytti sukunimensä Huntuksena. Hän meni naimisiin Annan kanssa ja heille syntyi ainakin yksi tytär, Mildred. Antti asui perheineen Astoriassa.\nHuntuksen poikia nuorina. Valitettavasti en tiedä kuka kukin on.\nHuntuksen poikia vanhempana Charles Hunters ( Huntus Kalle ) kolmas vasemmalta, muita en vielä pystynyt tunnistamaan.\nAika sekavaa oli seurata sisarusten reittejä, koska nimet ja syntymäajat vaihtelivat. Korjauksia voi olla siis tulossa...\nKuvat isosetäni ja -tätini Amerikan albumista.\nLähettänyt caijsa klo 15.28 Ei kommentteja:\nTunnisteet: Amerikan siirtolaiset, Oregon, Washington\nLähettänyt caijsa klo 13.24 32 kommenttia:\nTunnisteet: Amerikan siirtolaiset, makro/teema, valokuvahaasteet\nTunnustuksen saaja saa jakaa tunnustusta eteenpäin viiteen blogiin, joista itse pitää ja\njoihin toivoisi lisää lukijoita. Kiitos oikein paljon tunnustuksesta Rentukka.\nLähetän tämän tunnustuksen kaikille blogiystävilleni tasapuolisesti\nTunnisteet: askartelu, tunnustuksia\nKolmet junasukat ja lankaa kului tasan 105 g. Aika mitätön määrä, jos ajattelee Lankakaapin Tyhjennystä, mutta juuri sopiva Mustavalkomaanantaihin.\nLisää bongattuja satavitosia täällä.\nLähettänyt caijsa klo 12.05 12 kommenttia:\nTunnisteet: kutimet, LankakaapinTyhjennys - projekti, mustavalkomaanantai\nLisää talven värejä täällä.\nLähettänyt caijsa klo 14.40 30 kommenttia:\nAjattelin siivota ja järjestellä valokuvia. Ajattelin kehitellä oikein hyvän systeemin, niin hyvän että yhdellä klikkauksella löytäisin haluamani kuvat. Ajattelin luokitella kuvat selkeisiin, järkevästi nimettyihin kansioihin. Kaikki epäonnistuneet, omituiset ja tuhruiset kuvat ajattelin laittaa suoraan roskakoriin.\nEi se niin mennytkään. Löysin lapsenlapsen ottamat valokuvat. En tietenkään malttanut heittää niitä roskakoriin. Nehän on tosi hienoja ja hauskoja, lapsen näköisiä kuvia omasta kodistaan, tärkeistä esineistä ihmisistä. Ihmisiä en tähän liittänyt, vain yhden päättömän Papan. Ihmiset ovat lasten ottamissa kuvissa kovin iloisia ja nauravia. Kaikki kuvat säilytin, ne ovat nyt omassa kansiossaan, sen nimeksi tuli: Lapsen maailma.\nNämä sentään joutivat roskiin.\nSiinähän se oli, päivän siivoushomma.....\nNyt voisi keittää laskiaispullakaffit.\nLähettänyt caijsa klo 14.57 2 kommenttia:\nKirpputorilta kauan sitten ostamassani päytäliinassa on kultaa, kimallusta ja mystiikkaa. Sopii jouluun. Klikkaa kuva suuremmaksi, jos haluat.\nMakroviikot ja lisää kankaita.\nLähettänyt caijsa klo 0.15 6 kommenttia:\nKutimia ja virkkooksia\nOlen koukussa kollaaseihin.\nTässä rasoja, sukkia, pipoja ja ynnä muuta viime vuodelta ja vähän vanhempiakin. Pipokorin penkoja on nyt jo kahdeksan vuotias koululainen. Hän aloitti villapaidan virkkaamisen Papalle viime kesänä, siitä on valmiina pitkä, pitkä ketjusilmukkamato. Korin tutkiminen oli tosi hauskaa vuosia sitten.\n( kuvat suurenee klikkauksella )\nLähettänyt caijsa klo 20.32 Ei kommentteja:\nNuoret miehet opiskelevat puusepän taitoja Mustialan opistossa joskus v.1917 tai 1918. Mustialan opisto toimi maanviljelys-, karjanhoito- ja lampurikouluna. Maatalouden lisäksi opetukseen kuului ilmeisesti myös puuseppäopinnot, maatiloilla tarpeellinen taito sekin.\nViides nuori mies oikealta on mieheni isoisoeno Toivo. Hienoja hyllyköitä osasivat hämäläisetkin näköjään tehdä.\nLähettänyt caijsa klo 14.34 2 kommenttia:\nTunnisteet: Workday Wednesday\nTykkään pingviineistä. Ne taapertavat maalla hauskasti, mutta ovat vedessä vikkeliä kuin kalat.\nLoro Parkissa Teneriffalla pingviinit näyttivät viihtyvän hyvin. Niillä oli laajat, luonnollisen tuntuiset elinalueet, ystävälliset hoitajat ja paljon ruokaa.\nLähettänyt caijsa klo 12.39 2 kommenttia:\nOutoja hurjapäitä taivaalla.\nLisää taivasvärejä täällä.\nLähettänyt caijsa klo 17.24 13 kommenttia:\nTällaisia kolmioita löysin tänään.\nNämä kolmiot kyllä pitävät kutsumattomat vieraat loitolla.\nLisää kolmioita täällä.\nLähettänyt caijsa klo 19.43 2 kommenttia:\nTunnisteet: makro/teema, Teneriffa, valokuvahaasteet\nEnkeli pudotti siipensä. Ei voi lentää siivetönnä, onneton enkeli.\nHän kävelikin tukka hulmuten pienelle välipalalle ja tupakalle keijuystävänsä kanssa. Siestan jälkeen he palasivat työpaikoilleen, enkeli- ja keijutöihinsä. Enkeli kiinnitti siivet selkäänsä ja keiju asettui kukkien keskelle puistoon. Kolikoita alkoi taas kilahdella pieniin enkeli- ja keijukoreihin.\nLähettänyt caijsa klo 17.25 4 kommenttia:


Allah, Kaikkivaltias, on tehnyt uskonnon täydelliseksi ja täydellistänyt suosionsa, ja Hänen profeettansa Muhammad (SAAS) on välittänyt viestin avoimesti ja ilmoittanut kansansa ihmisille kaikista niistä tavoista, jotka tulevat johtamaan heidät Paratiisiin ja pelastamaan heidät Helvetin tulelta. Allah, Ylhäinen, sanoi (merkityksen selitys): "…Tänä päivänä ne, jotka eivät ole uskoneet, ovat luopuneet kaikesta toivosta teidän uskontonne suhteen (vieroittaa teidät uskonnostanne); joten älkää pelätkö heitä, vaan pelätkää Minua. Tänä päivänä Minä olen täydellistänyt teidän uskontonne teille, tehnyt suosioni täydelliseksi teille, ja valinnut uskonnoksenne islamin…" (Koraani 5:3)\nTäten meidän tulee varoa ei-muslimien jäljittelemistä heidän juhliensa suhteen ja tekoja, jotka ovat islamin opetusten vastaisia, kuten sitä, että naiset esittelevät itseään avoimesti, menevät ulos käyttäen hajuvettä ja seurustelevat miesten kanssa, jotka eivät ole heidän mähäärimejään. Tai juhlien järjestämistä, joissa esitetään soittimilla säestettyjä lauluja ja samankaltaisia asioita.\nMuslimeita on käsketty seuraamaan ja kielletty keksimästä uudistuksia. Tämä johtuu siitä, että islamin uskonto on täydellinen. Allah, Ylhäinen, sanoo (merkityksen selitys): "...Mitä Lähettiläs (Muhammad (SAAS)) antaa teille, ottakaa se; ja mistä hän teitä kieltää, pidättäytykää (siitä). Olkaa hurskaita Allahille; totisesti, Allah on Ankara rangaistuksessa." (Koraani 59:7)\nAllahin lähettiläs Muhammadilla (SAAS) oli tapana sanoa jokaisessa perjantaisaarnassa: "Kaikkein totuudenmukaisin puhe on Allahin puhe, se on Allahin Kirja, ja paras johdatus on Muhammadin johdatus. Kaikista asioista pahimpia ovat uudistukset (uskonnossa), ja jokainen uusi asia on bid'ä (uudistus), ja jokainen bid'ä on harhaanjohtamista, ja jokainen harhaanjohtaminen johtaa Helvettiin."\nMuslimin ei pidä tulla petkutetuksi nähdessään ison joukon ihmisiä kautta maailman jäljittelevän ei-muslimeja ja viettävän keksittyjä juhlia, koska totuus tunnetaan ja tunnistetaan islamilaisen shärii'än todisteiden kautta, eikä suuren ihmisjoukon tekojen kautta. Allah, Ylhäinen, sanoo (merkityksen selitys): "Jos sinä tottelet useimpia niitä, jotka ovat maassa, he tulevat johdattamaan sinut kauas pois Allahin tieltä. He eivät seuraa muuta kuin arvauksia, eivätkä he tee muuta kuin valehtelevat." (Koraani 6:116)\nLopuksi muslimien tulee muistaa, ettei ramädaan- tai dhul-higgä -kuukausien loppuminen tarkoita loppua kaikkeen hyvään pyrkimiselle, jota he tekivät näinä menneinä kuukausina. Pikemminkin heidän tulee olla kiitollisia Allahille, kun Hän on siunannut heitä näillä rituaaleilla. Joten heidän tulisi ylistää Häntä ja käsittää, että tämä kiitollisuus vaatii sen, että he työskentelevät jopa uutterammin tulevina kuukausina miellyttääkseen Allahia. Allah, Ylhäinen, sanoo (merkityksen selitys): "…(Hän haluaa, että teidän) tulee suorittaa loppuun sama määrä (päiviä), ja että teidän tulee ylistää Allahia [sanoa täkbiiriä (Allaahu äkbär: Allah on Suurin)] Hänen johdatuksensa tähden, niin että saattaisitte olla kiitollisia Hänelle." (Koraani 2:185)\nAllah, Ylhäinen sanoo (merkityksen selitys): "Joten ylistä Herrasi kunniaa ja ole niiden joukossa, jotka makaavat suullaan (Hänelle). Palvo Herraasi, kunnes varmuus (kuolema) tulee luoksesi." (Koraani 15:98-99)\nAuttakoon Allah (SWT) meitä ja kaikkia muslimeja ymmärtämään Hänen uskontoaan. Antakoon Hänen lujittaa meitä siinä alituisesti, auttaa meitä pysymään uskollisina Sunnalle ja kaukana uudistuksista. Antakoon Allah siunauksensa ja armonsa profeetta Muhammadille (SAAS), hänen perheelleen ja kumppaneilleen (RAA). Totisesti Hän on Kuuleva, Tietävä.


Osallistu koronasulun virkkaushaasteeseen! | RedNet\nOlet täällä:Etusivu › Osallistu koronasulun virkkaushaasteeseen!\nSPR Turun osaston ystävätoiminta haastaa kaikki turkulaiset mukaan talkoilemaan mummonruutuja koronasulun aikana 8.-28.3.\nKaapin perältä kannattaa kaivaa esiin vanhat lankakerän loput ja osallistua hyväntekeväisyyshaasteeseen. Turun kaupungin pinta-ala on 306,4 km2 ja tavoitteena on kattaa isoäidinneliöillä koko kaupunki. Neliöistä kootaan peittoja ja hartiahuiveja ikäihmisille.\nToivomme, että lanka olisi konepestävää villaa tai villasekoitetta.\nValmiit neliöt voi postittaa Turun osastolle, Kauppiaskatu 12 A, 20100 Turku. Tarvittaessa ne voi myös toimittaa osastolle turvaohjeita noudattaen koronasulun jälkeen viikolla 13 toimiston aukioloaikana klo 10-14 (varmista aika p. 046 920 4142).\nOHJE: Novitan ohjeessa on tehty vielä kerros kuusi kiinteillä silmukoilla. Älä tee sitä vaan lopeta viidennen kerroksen jälkeen! Tämä siksi, että saatamme joutua tekemään joihinkin paloihin lisäkerroksia, jotta kaikkien eri virkkaajien tekemistä paloista saadaan samankokoisia yhdistämistä varten.


Tiistai 19.3.2019 (radio) | Yle Uutiset | yle.fi\nEduskunta lopetti työnteon\nSDP:n Eero Heinäluoma ja kokoomuksen Pertti Salolainen jättävät eduskunnan. SDP:n Antti Rinne kuuntelee keskellä lähtijöiden tunnelmia. Kuva: Antti Aimo-Koivisto / Lehtikuva\nEduskunta eli Suomen parlamentti on päättänyt istuntokautensa eli lopettanut työnsä. Nyt on alkanut vaalitauko. Uusi eduskunta kokoontuu eduskuntavaalien jälkeen huhtikuun 24. päivä.\nMoni pitkäaikainen kansanedustaja jätti nyt eduskuntatyön kokonaan. Eduskuntatyön lopettivat esimerkiksi Sirkka-Liisa Anttila, Mauri Pekkarinen, Pertti Salolainen ja Seppo Kääriäinen.\nNeljän vuoden aikana eduskunta sai valmiiksi yli 900 lakia. Eduskunnassa käsiteltiin myös yli 40 lakihanketta, jotka eivät toteutuneet. Suuri osa niistä liittyi sosiaali- ja terveysuudistukseen soteen tai maakuntauudistukseen.\nTyöntekijät marssivat Oulussa ulos Stora Enson tehtaasta\nTyöntekijät marssivat tehtaalta ulos ja laittoivat portille lakkovahteja. Kuva: Paulus Markkula / Yle\nMetsäyhtiö Stora Enson Oulun-tehtaan työntekijät ovat lähteneet pois työpaikalta työntekijöiden vähentämispäätöksen takia.\nTyöntekijät järjestivät ulosmarssin, koska he vastustavat työpaikkojen vähennyksiä. Työntekijät ovat poissa kaksi vuorokautta.\nStoraEnso kertoi eilen, että se haluaa muuttaa tehtaan toimintaa ja vähentää työntekijöitä.\nHollannin ammunnan tutkinta jatkuu\nAmpuminen raitiovaunussa on järkyttänyt ihmisiä. Kuva: Robin van Lonkhuijsen / EPA\nHollannissa tutkitaan ampumista, joka tapahtui eilen Utrechtin kaupungissa. Kolme ihmistä kuoli ja monta haavoittui, kun mies ampui ihmisiä raitiovaunussa.\nPoliisi otti ampujan kiinni. Hän on kotoisin Turkista. Poliisi on pidättänyt myös kaksi muuta ihmistä tutkimuksia varten. Vielä ei tiedetä, miksi ampuminen on tapahtunut.\nPoliisi selvittää, oliko ampujalla terroristinen motiivi.\nMosambikin myrskytuhot tosi suuret\nMyrsky on tehnyt suuria tuhoja Mosambikissa. Kuva: Josh Estey / Care / EPA\nYK arvioi, että Mosambikiin Afrikassa iskenyt hirmumyrsky voi olla eteläisen maapallon pahin säätuho. YK sanoo, että katastrofi pahenee edelleen, koska alueella sataa koko ajan vettä.\nMosambikin hallitus sanoo, että jopa 100 000 ihmistä tarvitsee heti apua. Hirmumyrsky osui Mosambikiin viime viikolla. Merivesi tulvi syvälle sisämaahan ja joet tulvivat pahassa vesisateessa.\nYK arvioi, että myrsky on vaikuttanut ainakin yli 2,5 miljoonan ihmisen elämään.\nTasa-arvon päivänä muistettiin Minna Canthia\nMinna Canth. Kuva: Museovirasto\nTänään on ollut tasa-arvon päivä. Tasa-arvon päivää vietetään Suomessa Minna Canthin syntymäpäivänä. Tänään on kulunut hänen syntymästään 175 vuotta.\nMinna Canth puhui tasa-arvon puolesta ja halusi edistää esimerkiksi koulutusta. Hän oli muun muassa kirjailija, lehtinainen ja yrittäjä. Minna Canth kirjoitti näytelmiä, pienoisromaaneja ja novelleja.


Palkkapäivä Lainat Get You Hyödynnä Mahdollisuudet - pbf pokemon\nPalkkapäivä Lainat Get You Hyödynnä Mahdollisuudet\nWysłany: Sob 6:26, 08 Lut 2014 Temat postu: Palkkapäivä Lainat Get You Hyödynnä Mahdollisuudet\nvoit aquire mukautettavissa maksu ehdot oman Yorkshire asuntolaina. Yksi erityinen , se aikoo pudota teidän maksu to vähemmän ja auto menossa on yhteensä halvemmalla . asian toisin , käteisennakkoa lainat esittää mahdollisuus korvaavat taloudellinen vapaus niille, jotka kokeneita murtaa paljon euroon edellinen luotto epäonnistuu [url="http://lainaa2000.webgarden.com"]2000 lainaa heti[/url] saatat saada nämä rahoitusvaihtoehtoja alkaen henkilökohtaiset sektorin voit myös hakea sen verkossa . Näin kanssa 3 kuukautta palkkapäivä lainat , se on helppo vaivattomasti huolehtia keskellä kuukausi tai odottamaton hätä finanssikriisi .\nkestävä kansalaisuuden Yhdistynyt kuningaskunta . Sinä siis tarvitse moikkaamaan korko sopivaa mistään aika päätät . Lisäksi , takaisinmaksu työsuhteessa silmä kilpi. asuntolaina ehkä veroja omavastuu [url="http://lainaahetitilille.weebly.com"]mistä pikavippi ilman luottotietoja[/url] Vaikka oikea tutkimus alkaen Markkinapaikka avulla voit päästä armoton vakuutusmaksut . laatu ja May on tarjonnan laina yritykset kanssa ylimääräisiä turvatoimet. Eikö muutos elämään , samalla, vain pulittaa hieman 30 päivää yli yhteinen takaisinmaksu ?. Lainanottajat kanssa huono luotto , yhdessä yksilöitä tarvitsematta käynnisty yrityksen perustamiseen ja kuka puuttuvat pääoma alkajaisiksi , ovat jotka Liikevoitto irti suojaamattomia allekirjoitus lainat .\nNiille, jotka liity määrä Usd 20.000 Dollari 25.000 alkaa avulla myöhemmin vaiheet :. yksittäinen rahoituslaitos on painotetaan paljon intensiivisesti on tuotteet pienyritys sijasta oma henkilökohtainen historia luotto .\nEttä lainattu talous on suljetuissa in uutta refi määrä , jossa turha sanoa paranee teoria tasapainoisen. Tämä on keskeinen asia tehdä pitkään jos kulloinkin , tärkeimmät vaihtoehto on käteistä palkkapäivä laina . Yritys-ja liike- yhteydet maksaa verotettavaan korot . Vaikka private käteisellä henkilökohtaiset lainat täysin on lisääntyi korot , yleensä mukana 9 Pct ja 13 % , ne tarkoitettu on nopeasti vakuudettomia lainoja kanssa korvausta vaiheen välillä 9 kuukautta ja pari vuotta . Ensimmäinen siirtyä tekemään on aina tunnustettava mitä tarvitset kuten, millaisia ?? koti haluat maksaa, määrä saatoit on varoja että tyyppinen kiinnitys ja base oman lähteet määrä on rahaa te maksaa antamaan talon maksu sisäänkäynti [url="http://lainaanopeasti1on1.tumlr.com"]lainaa nopeasti ja edullisesti[/url] vain täyttämiseksi kaikki ehdot ja saada luotto itse . Sinun city kirjasto luotonanto tuotteita opas tässä muotoilu ja lähes kaikki Vierailijat tuki se. puhuu lainanantaja kun " ve got vain sumea käsite teidän rahoitussuunnitelmat ei näyttäviä . Yhteenvetona, useimmat ihmiset voivat saada henkilökohtainen laina , yksinkertaisesti fiksu Tietoa ja todella miettiä sovellus katsoa ja lainan tarjoajien .\nViime , samalla, se todella on soveltava siitä syystä, että tärkein menetelmä ja tarjoukset , mukaan lukien kilpailut paikka sinun lähetä teksti saada täysin ilmaiseksi palkinto vie . Tämä vaikuttaa näytä mahdotonta toisaalta ei ole jossa mitä tehdä erityisesti tarvitseville otteeseen . Jotkut käteisennakkoa laina kauppiaat voi vakuutuksesta luotonanto vaihtoehtoja varten työttömien tai huono luotto-pisteet maksaa päivä lainoja jos sinulla on luotto haasteita kuin konkurssi , pomppi tarkastukset , ohitetaan laskut, vaikka pyytää-off ja tuomioiden .


Lataa ilmainen Helsinki-opaskirjasi tästä | Helsinki Card\nLataa ilmainen Helsinki-opaskirjasi tästä\nEtsitkö tietorikasta ja hyödyllistä Helsingin opaskirjasta? Lataa Helsinki Card -opaskirja ilmaiseksi. Opaskirja sisältää huiman määrän hyödyllistä tietoa kaupungista ja sen tärkeimmistä nähtävyyksistä.\nOpaskirjamme on erinomainen tietolähde, jonka avulla Helsingin vierailijat voivat suunnitella matkansa täydellisesti. Siinä on käteviä vinkkejä ja neuvoja paikoista, johon mennä, sekä hyödyllistä tietoa ja karttoja.\nILMAINEN ja yksityiskohtainen opaskirja\nILMAINEN Helsingin metro-/raitiovaunureittien kartta\nLataamiseksi riittää, että kirjoitat tietosi alle…


koiran hankinta ja valitseminen Archives - Sivu 2 3:stä - Purematta Paras\n10/05/2019 09/09/2021 / Jenna / Käyttäytyminen, kasvatus ja koulutus\t/ 2 kommenttia\n18/03/2019 09/09/2021 / Jenna / Käyttäytyminen, kasvatus ja koulutus\t/ 6 kommenttia\nToivepostaus: WHIPPET Q&A (osa 1)\n03/03/2019 09/09/2021 / Jenna / Yleinen\t/ 6 kommenttia\nSillä hetkellä, kun keväinen auringonpaiste vaihtuu viimaiseksi tuuleksi joka tuo mukanaan suuria, vimmatusti kieppuvia lumihiutaleita, on kuvaukset lopetettava. Vaikka kuvauspaikka on huolellisesti valittu ja aikaakin olisi, ei whippettien ilmeitä pelasta enää mikään. Koirien tyytymättömyys paistaa kilometrien päähän.\nNiiden korvat liimautuvat päänmyötäisesti ja tassut nousevat vuoroin asvaltilta. Suuret silmät katsovat anellen kohti, eikä jätä mitään kysymyksien varaan.\n”Tottakai me voidaan lähteä kotiin.”\nSellaisia ne ovat, elekieleltään hillityt whippetit. Koiria, jotka yleisesti ottaen kommunikoivat kuiskaten; merkityksellisillä katseilla, korvien asennoilla, tassuilla.\nHyvällä tuurilla – tai tavattoman onnellisessa hetkessä – voit kohdata häntäänsä heiluttavan whippetin. Se ei useinkaan ole sellainen perusoletus, kuten esimerkiksi spanieleiden tai noutajien kanssa työskennellessä.\nYleisimmät blogiaiheiden ulkopuolelta minulle tulevat yhteydenotot koskevat yhteistöiden lisäksi sitä, millaisia koiria whippetit oikein ovat.\nOlmi ja Alpi ovat herättäneet paljon kiinnostusta, minkä lisäksi blogini taitaa päätyä Googlen hakutuloksiin rodusta tietoa kaivettaessa. Sen vuoksi päätin kirjoittaa aiheesta toivepostauksen ja käydä muutamia lukijoita kiinnostaneita kysymyksiä läpi.\nKoska kysymyksiä tuli lopulta verrattain paljon, jaoin postaukset useampaan osaan. Ensimmäisessä postauksessa käsittelen sitä, kenelle ja minkälaiseen kotiin whippet sopii. Myöhemmissä postauksissa tulen käsittelemään harrastamista – tai harrastamattomuutta whippettien kanssa sekä whippettien ulkoilutusta ja vapaana pitoa.\nHaluan vielä korostaa, että katselen aihetta melko kapealta kannalta. En ole omistanut kymmeniä whippettejä, elänyt vinttikoiramaailmaa vuosien ajan tai liikkunut aktiivisesti rotupiireissä. Olen vain tavallinen koiranomistaja, jolla on historiassaan muutamia, hyvin erityyppisiä koirarotuja, joita käytän tässä artikkelissa vertailukohteina.\nToivon siis, että ymmärrät, että kyseessä on yhden ihmisen kokemuksiin ja näkemyksiin perustuva artikkelisarja. Yleisesti rotuun tutustuminen kannattaa aloittaa rotuyhdistyksen sivuilta (täältä), jonka jälkeen whippeteläinten arkea voi seurata esimerkiksi Whippet Suomi -nimisessä Facebook -ryhmässä. Ryhmässä lisäkysymysten esittämiselle aukeaa loistava mahdollisuus! Sen jälkeen suosittelen rodunedustajien tapailua livenä: julkisissa tapahtumissa (näyttelyt, juoksutapahtumat) sekä sittemmin yhteydenoton jälkeen kasvattajan tiloissa sopivaa yhdistelmää, pentuetta ja pentua etsittäessä.\nNetin keskustelupalstat tai ilmoitukset eivät useinkaan mahdollista täydellistä osumaa, joten siksi suosittelen rohkeaa yhteydenottoa suoraan kiinnostavaa kasvattajaa kohtaan heti, kun pentuhaaveiden täytäntöönpano alkaa tuntumaan ajankohtaiselta parin vuoden tai vuoden aikaikkunassa. Se, että myös ihmisten väliset henkilökemiat pennun hankintaa suunnittelevan ja kasvattajan kanssa osuvat yhteen on kuin kirsikka kakun päällä – ja tekee koiran omistamisesta entisestäkin hienomman seikkailun.\nOlen kerännyt tähän artikkeliin Instagramissa saamiani sekä sähköpostitse minulle lähetettyjä kysymyksiä. Keskustelua voidaan jatkaa kommenteissa, joissa lisäkysymyksiä voi ilman muuta esittää!\nSopiiko whippet yleisesti ottaen lapsiperheeseen?\nJo rotumääritelmään kirjattu lempeä ja tasapainoinen kiteyttää hyvin sen, miksi pystyn suosittelemaan whippettiä myös lapsiperheeseen. Lisäksi aikuinen whippet on yleisesti ottaen rauhallinen ja kärsivällinen.\nSopua rakastavina eläiminä ristiriitatilanteeseen päätyvä whippet ensisijaisesti vetäytyy, enkä äkkiseltään keksi tilannetta, jossa rotutyypillinen whippet olisi edes provosoituna uhmannut ihmistä aggressiolla.\nJos lapsiperhearki on esimerkiksi lapsilukumäärän vuoksi kovin äänekästä, villiä ja huomattavan eloisaa, suosittelen rotuhaaveiden sysäämistä tuonnemmaksi tai temperamentiltaan vahvan yksilön hankkimista. Whippetit todella ovat mukavuudenhaluisia ja herkkiä, ja ainakin omat koirani liittävät vaatimuksiinsa tämän myötä rauhaisan ympäristön. Toisinaan jo vieraiden tullessa kylään koirani vetäytyvät asunnon hiljaisimpaan huoneeseen ja ottavat siellä keskenään sikeät nokkaunet.\nLähteekö whippetistä paljon karvaa?\nWhippeteillä ei ole pohjavillaa, joten sikäli karvanlähtö on mielestäni erittäin kohtuullista. Whippeteistä kyllä lähtee karvaa (kuten tarkkasilmäisimmät huomaavat kuvasta yllä – sohvaa ei ole putsattu kuukauteen!), mutta irtokarva ei keräänny lattioille pölypalloiksi, kuten joidenkin muiden koirarotujen karvoilla on tapana.\nSopiiko whippet jonkun toisen roturyhmän edustajan kaveriksi?\nErittäin sopeutumiskykyisenä koirana uskon whippetin sopeutuvan hyvin myös jonkun toisen roturyhmän edustajan kaveriksi. Minulla on ollut whippettien kanssa hollanninpaimenkoiramix ja noutaja, enkä keksi mitään, mistä voisi aiheutua ongelmia myöskään muiden rotujen kohdalla.\nHuomionarvoista on se, että kyseessä on näöllä saalistava koira joka pääsee hetkessä huippunopeuteensa. Tämän puolesta en ehkä itse hankkisi whippettiä pienten ja hentoisten koirien kaveriksi (onnettomuusriskin vuoksi; ettei tule jyrätyksi), mutta tiedän, että siitä huolimatta on monia koiraperheitä, joissa whippetin kaverina on huomattavasti pienempi koirakaveri.\nWhippet menee mainiosti myös isompien koirien kaverina. Vaikka rotu saattaa äkkiseltään tuntua keijumaisen kevyeltä koen, että rotu on yllättävänkin kestävä ja etenkin urokset jykeviä leikkimään isompienkin koirakavereiden kanssa. Koska whippettien leikit liittyvät usein niiden nopeuteen ja sillä koirakavereiden kiusoitteluun, annoin whippettieni taannoin leikkiä vapaasti yli 30 kiloisen dogomixinkin kanssa.\nMiten whippet toimii lauman kanssa? Entä ilman?\nWhippet mielletään helposti laumassa viihtyväksi roduksi. Olen huomannut, että vinttikoirilla on tapana kerääntyä: yhden vinttikoiran hankkinut tulee hankkineeksi toisen, kolmannen, neljännen… Enkä ihmettele. Elo on sopuisaa ja vinttikoirat tuntuvat viihtyvän yhdessä.\nSiitä huolimatta olen tehnyt paljon töitä molempien whippettieni laumakäyttäytymisen suhteen nimenomaan ulkoilutilanteissa. Omassa laumassa whippettini eivät teinivuosiensa jälkeen ole aiheuttaneet ongelmia, mutta toisinaan niistä voi edelleen olla harmia yksinomaan ulkoilutilanteissa, jos ne saavat muiden laumassa olevien koirien tyypistä tai energioista kimmokkeita itselleen.\nEi ole tavatonta, että esimerkiksi laumalenkeillä kulkevat whippetit haluavat ottaa nopeita pyrähdyksiä lauman ympäri ja villitä kaikki sekamelskaan, josta syntyy kaoottinen koirakaruselli. Tällaisissa ja tämän tyyppisissä tilanteissa omat whippettini käyttävät herkästi nopeuttaan hyväkseen ja joko poistuvat aiheuttamastaan kaaoksesta tai sitten villitsevät sitä entisestään tekemällä hyökkäyksiä hitaampia tai pehmeämpiä yksilöitä kohtaan. Näitä puolustuskyvyttömiä tai -haluttomia koiria ne saattavat sitten ilkikurisesti närppiä ja kiusata.\nOlen nähnyt whippettien tekevän tätä niin laumassa muiden koirarotujen kanssa, kuin myös laumassa whippettien kesken. Usein yhdestä tulee kohde, jota muut kiusaavat kuin pahansisuinen korppilauma. Toki taipumusta saman tyyppiseen kiusantekoon löytyy muidenkin koirarotujen parista, eli tämä ei ole yksinomaan whippettien toimintamalli. Voin vannoa, että jos vietät vuorokauden aktiivisessa koirapuistossa, et voi välttyä näkemästä vastaavaa tilannetta.\nSamanlaista rajojen kokeilua, egojen pönkitystä ja heikompien kiusaamista tapahtuu herkästi tilanteissa, joihin liittyy mitä tahansa nuoria uroksia. Whippettien nopeus ja tilanteisiin usein liittyvät juoksupyrähdykset luovat tilanteen rauhoittamiseen omat haasteensa ja omien kokemuksieni mukaan ainakin Olmilla ja Alpilla taipumus kiusantekoon on istunut sitkeässä, vaikka siihen on alusta alkaen pyritty puuttumaan perusteellisesti.\nNuorten tai muuten epävarmojen whippettien ulkoilutilanteissa ilmenevä uhma ja kokeilunhalu on ainoa asia, jota pidän negatiivisena asiana niiden laumakäyttäytymisessä. Muuten rodun edustajat tuntuvat aina pyrkivän rauhaan ja sopuun ja mielestäni onkin huikeaa, kuinka helppoa whippet-tuttujen kanssa on reissata vaikka samassa autossa, oli kyse sitten samaa tai eri sukupuolta olevien koirien ahtamisesta pieniin tiloihin.\nLuonteenpiirteiden lisäksi whippeteillä on ilmeikkäät kasvot, joiden perusilme on rauhanomainen. Niillä on hienosti tunnetiloja ilmentävät korvat ja sopusuhtainen ja selkeä keho, joten rodun edustajilla on hyvät lähtökohdat toimia pidettyinä laumakoirina.\nKaikesta huolimatta whippet toimii hienosti myös yksin. Uskon, että syvästi kiintyvälle whippetille ihmisen rooli on tällöin entistäkin tärkeämpi paitsi ruuan ja resurssien tarjoajana, myös hellyyden jakajana ja kumppanina.\nKoska sitä whippetit todella tarvitsevat: hellyyttä ja kumppanin. Vaikka niiltä edellytetään vieheen perässä juostessa äärimmäistä itsenäisyyttä ja ratkaisuntekokykyä, ne ovat kaiken muun ajan hyvin läheisyydenkaipuisia: koiralaumassa ne usein nukkuvat lähekkäin ja pesevät ja hoitavat toisiaan. Oli niillä ystävinä sitten muita koiria tai pelkästään ihmisiä, varsin tavanomaista on löytää whippet oman ihmisensä kainaloon painautuneena. Se tuskin vieläkään heiluttaa häntäänsä, mutta huokaisee onnellisena ja painaa päänsä tiukemmin ihmiseensä kiinni.


Kalevalakoru esittelee suomalaista designia ja koruaarteistoa. Kalevalakorulla on ollut vuosien saatossa erittäin laaja valikoima kultaisia, hopeisia ja pronssisia koruja. HOLMASTOlta löydät laajan valikoiman Kalevalakoruja. Valikoimassa on paljon myös sellaisia koruja, joiden valmistus on lopetettu. Osa näistä lopetetuista malleista on nykyisin keräilyharvinaisuuksia. Osa tuotteistamme on esillä verkkokaupassa. Kaikki mallit ovat nähtävillä liikkeessämme osoitteessa Aleksanterinkatu 50, Helsinki. Tervetuloa tutustumaan valikoimaan. Asiantunteva henkilökuntamme vastaa mielellään kaikkiin kysymyksiin.\nKarl Selenius, St Petersburg\nHalikon lampolan kierrekoru\nKalevalakoru – Suomalaista koruaarteistoa ja nykyaikaista muotoilua\nKalevalakorun vanhempi mallisto\nKalevalakorun korut olivat alkujaan muiniasten suomalaisten korulöytöjen innoittamia. Näitä suomalaisia koruaarteita ja muita vanhempia malleja he valmistavat osin edelleen. Perinteisiä korumalleja ovat mm.\nKalevalakoru on sittemmin valmistanut huiman määrän nykyaikaisia ja uudempia koruja. Näissä koruissa suomalaiset suunnittelijat ovat ilmentäneet omia näkemyksiään suomalaisista koruista, pohjoisesta erityslaatuisesta luonnosta ja suomalaisuudesta. Kalevalakorulla on vuosien varrella ollut lukuisia suunnittelijoita. Heidän kynästään on syntynyt monia uusia tunnistettavia klassikoita kuten:\nLumikukka, Marja Suna\nNaisen Ääni, Kirsti Doukas\nKielo, Tony Grahnholm\nVanamo, Kirsti Doukas\nLähde, Kirsti Doukas\nKalevalakorun historiaa ja arvoja\nKalevalakorun tarina alkoi 1930-luvulla hyväntekeväisyydestä. Kirjailija Elsa Heporauta pani alulle ensimmäisen koruhankkeen, jonka tuotoilla oli tarkoitus rakentaa muistopatsas Kalevalaisten naisten kunniaksi. Patsaan rakennus sai kuitenkin odottaa Talvisodan puhjettua. Sota-aikana apua tervitsevia oli paljon ja Kalevalakoru ohjasi valtaosan tuotoistaan lasten, äitien ja perheiden auttamiseen.\nHyväntekeväisyys on tärkeä arvo Kalevalakorun toiminnassa edelleen ja näkyy heidän toiminnassaan. Kalevalakoru tekee yhteistyötä Pelastakaa Lapset Ry:n ja Roosa Nauha -säätiön kanssa aktiivisesti.\nHOLMASTO myy kertaalleen omistettuija Kalevalakoruja. HOLMASTOlla on myynnissä paljon Kalevalakorun lopettamia malleja. HOLMASTOn valikoima on erittäin laaja ja joukossa on myös erittäin harvinaisia malleja. Verkkokaupassamme on vain murto-osa koruistamme. Liikkeessä, Aleksanterinkatu 50 Helsinki, esillä laajempi varasto. Olemme avoinna arkisin 10-17 ja lauantaisin 10-15. Tervetuloa!\nKalevalakorun hankkiminen kertaalleen omistettuna palvelee kestävän kehityksen ja vastuullisuuden ajatusta, mikä on Kalevalakorunkin kantava arvo heidän toiminnassaan. Kalevalakoru käyttää koruissaan kierrätettyä kultaa. Kullan kierrätät tehokkaimmin ostamalla korusi kertaalleen omistettuina.\nKaikkien myymiemme Kalevalakoru korujen kunto on tarkistettu huolellisesti. Kaikki korut on palautettu alkuperäiseen loistoonsa. Korut puhdistetaan erityisesti koruille tarkoitetussa ultrapesurissa ja korut kiillotetaan loistavaan kuntoon. Osa Kalevalakorun koruista on käynyt Kalevalakorun tehtaalla Pitäjänmäessä entisöitävänä.\nHOLMASTOlta saat koruostoksellesi aina kauniin rasian ja halutessasi lahjapaketoinnin. Joissakin tuotteissa on mukana myös alkuperäinen pakkaus, erityisesti brändituotteissa.\nHOLMASTOlta saat aina kuitin, johon on merkitty kaikki tiedot ostamastasi tuotteesta. Timanttikorujen kuitteihin merkitsemme timantin painon, värin ja puhtauden. Kultakorun ostaessasi kirjaammme kuitiin kullan karaatin. Kaikki korumme on tarkistettu huolellisesti ja menemme takuuseen tuotteistamme.


Raitioverkon keskinopeus laskenut - Sivu 21\nSivu 21 / 36 Ensimmäinen ... 1117181920212223242531 ... Viimeisin\nNäytetään tulokset 301-315/529\n01.01.2013, 21:23 #301\nKeskustan alittavat jl-tunnelit edellyttävät joka tapauksessa tehokkaan pintaliikenteen, kun niitä asemien sisäänkäyntejä ei joka kortteliin saa.\nSiksi mielestäni kannattaakin suunnitella tunnelit reilusti eri liikkumistarpeeseen kuin mitä varten pintapalvelua tarjotaan.\nMetrossa päinvastoin sorrutaan ajatukseen korvata pintaliikennettä, niinkin pitkälle että nykyisen metroradan varren tiivistysrakentamista kavahdetaan ylikuormituksen pelossa. Metron rinnalla olevalle isolle kadulle ei voi laittaa busseja, koska rinnalla on metro.\nSamaa on osaltaan Pisara-radassakin jonka silmukan, isojen junien ja tiheän asemavälin kompromissit ovat kipeitä: Pisaralla matkustava ei pääse edelleenkään liikekeskustan eteläpuolelle nousematta liikekeskustassa pintaan. Liikekeskustassa matkanteko on auttamatta hidasta, aivan ilmankin aikaavievää tasonvaihtoa. Nopeasta tunnelijunasta pitäisi päästä kiinni pintaliikenteeseen erityisesti pintaliikenteen hitaiden kohtien lävitse.\nOlennainen arvovalinta on kuitenkin se, miten paljon pitkiä matkoja pitää oikein suosia. Halvalla pääsee, kun päätetään rakentaa tiivistä keskustaa jossa matkat ovat lyhyitä -- joukkoliikenne kadulla riittää hamaan tulevaisuuteen. Kalliimpaa lystiä on, kun päätetään rakentaa väljää lähiötä, jossa matkat edellyttävät autoja ja tunnelijunia. Ja se vähäinen uusi keskustakin tapetaan alkutekijöihinsä lähiön tarpeiden mukaan määritellyllä pakollisella autoilulla.\n01.01.2013, 22:03 #302\nVäittämän mukaan kapasiteettia vapautuu rautateiltä välillä Helsinki C - Pasila. Miten tämä kapasiteetti auttaa ratikoiden liikennöimistä?\nMuuttamalla vapautuvia raiteita raitiovaunukiskoiksi tai duoraitiovaunuilla?\n02.01.2013, 03:58 #303\nTöölön läpi kulkee toinen pääväylä jonne pintaraitotiet voidaan jättää jos Mansku varattaisiin pelkästään maanalaisille pikalinjoille. Nimittäin Runebergin ja Topeliuksdenkadut.\nNo näinhän minäkin sanoin.\nJos Manskun pysäkeistä poistettaisiin tuneloinnin yhteydessä 2-3, niin silti pisin pysäkkiväli olisi lyhyempi kuin metrossa keskimäärin nyt. Ei liian pitkä jos rinnan jätetään Runebergin ja Topeliuksenkatujen yhteydet tiheämmällä p-välillä.\nEn toki tarkoittanut, että pysäkkiväli pitäisi täsmälleen nykyistä vastata. Juurikin harventaisin sen 500 metriin: Lasipalatsi, Kansallismuseo, Ooppera, Linnankoskenkatu/Ruusankatu, Töölön tulli. Vähän on muitakaan vaihtoehtoja. Oopperan pysäkki on käytännössä pakko olla Oopperalla, samoin kuin Lasipalatsi ja Töölön tulli. Niiden väliä taas ei voida ajaa pysähtymättä kerran.\nMutta jos taas rakennetaan Töölön metron linjausta vastaava maanalainen pikaratikka, Manskulle on tärkeätä jättää kunnon palvelutaso.\n02.01.2013, 09:19 #304\nJospa Düsseldorfissa on huomattu kuten meilläkin että eletään autoiöun aikakautta eikä se ole vaihtumassa miksikään muuksi? Minä alan hyväksyä sen tosiseikan että Helsinki ja sen naapurikunnat ovat autokaupunkeja jos keski-eurooppalaiskaupungit kuten vahvasta jukkoliikenneosaamisestaan tunnetut Köln, Stuttgart, Hannover, Düsseldorf, München, Zürich, Wien ja kohta Karlsruhekin ovat. Vaikka itse liikun vaihtelevasti ja tilanteen mukaan sekä polkupyörällä, kävellen, suksilla, metrolla, junalla, bussilla, lautalla, raitiovaunulla, taksilla ja autolla niin teen sen sitten vastedes mielummin autokaupungissa enkä missään joukkoliikennekaupungissa missä mikään muu paitisi raitiovaunu- ja bussiliikenne ei toimi kunnolla. Minulle liikenteen palvelutasoa tarkoittaa sitä että voi itse valita millä menee kulloinkin. Ja minä hyväksyn sen että liikkuminen maksaa eri lailla riippuen millä menee.\nNo et sä hyväksy, ja vaikka hyväksyisit, niin riittävän moni muu ei hyväksy. Jos haluaa pitää kasvavassa kaupungissa liikenteen nopeustasoa yllä tunneliverkoilla, niin se maksaa niin paljon ettei veronmaksajat siihen suostu. Tapausesimerkkinä, viimeisin arvio siitä kuinka suuri osuus Keskustatunnelin kustannuksista voitaisiin kattaa käyttömaksuilla oli kolmannes, sikäli kun tuo pitää paikkaansa tuo tarkoittaa että ihmiset eivät ole valmiita maksamaan edes puolia sen tuottamusta palvelutasosta.\nToinen vaihtoehto on se että ettei kaupunki kasva, liikenteen sujuvuudesta pidetään huolta sekä rajoittamalla väestönkasvua että varaamalla liikenteelle tilaa (joka rajoittaa rakentamista eli väestönkasvua). Tämä johtaa asuntojen tarjonnan laskuun eli niiden hinnaan nousemiseen pilviin, jota ei varsinkaan hyväksy kukaan.\nKolmas vaihtoehto on että lähdetään siitä ettei väyläkapasiteetti olennaisesti ainakaan kasva. Sitten voidaan valikoidaan liikennettä (hyötyliikennekaistat, ruuhkamaksut, joukkoliikennekaistat...) jne. tai jos näin ei haluta tehdä niin eletään sen kanssa että liikenne kaupungissa nyt vaan on vähän hidasta.\nSe että ihmiset joidenka pitäisi tietää paremmin teeskentelee ettei tämmöistä valintaa muka tarvitse tehdä on se mikä minua raivostuttaa. Tai akateemisemmin:\nAlunperin kirjoittanut Modernistinen liikennesuunnittelu muuttuvassa kaupungissa, Seppo Lampinen\nLiikennesuunnittelun asemaa ja tavoitteita on kuvattu hyvin eri tavoin. Liikennesuunnittelulle ehkä myönteisimmän tulkinnan ovat esittäneet Burtenshaw et al. (1991), joiden mukaan suunnittelijalla on kaksi yhtä huonoa vaihtoehtoa: voidaan vastata henkilöautoilun kysyntään ja aiheuttaa kaupungille kustannuksia (haittoja), joita useimmat eurooppalaiset eivät ole valmiita maksamaan, tai hyökätä kansalaisten pyrkimyksiä ja saavutuksia vastaan rajoittamalla heidän liikkuvuuttaan ja vaikuttamalla heidän elämäntapaansa.\nSuunnittelu on valintoja. Jos ei niitä halua tehdä koska joku saattaa sanoa jotain, niin on väärissä hommissa.\n---------- Viestit yhdistetty klo 9:51 ---------- Edellinen viesti oli kirjoitettu klo 9:32 ----------\nKyse ei ole vain ajansäästöstä, vaan siitä että bussiliikenteen laajamittaisen raiteille siirtämisen vaatimat uudet linjat eivät mahdu nykyiseen rataverkkoon ja käytettävä kalusto on osin liian isoa ydinkeskustan kaduille.\nNo jaa. Juu linjoja tulee lisää mikä, eikä matkustajamäärä sinänsä, on rajoittava tekijä. Mutta onks niitä kaikkia pakko ajaa Rautatientorille? Bussienkin runkolinjaselvityksessä esim. päätettiin Hakunilan suunnan linja Kalasatamaan.\nSinänsä maantasoisten käytävien selvittäminen on ihan ok, mutta kyllä ratojen pitää ulottua keskustaan asti. Kunhan Pisararata ensin valmistuu, sen vapauttamaa kapasiteettia voitaisiin kyllä hyödyntää esimerkiksi duoraitiovaunuille, silloin olisi kyllä mahdollista laajentaa raitioliikennettä myös ilman tunneleita. Ikävä kyllä vaan rautatiealueen käyttö on aikamoisen byrokratian takana.\nMutta jos sinne Rautatientorille nyt on pakko päästä, niin voi sen tehdä esim. näin (vihreällä) http://goo.gl/maps/EZNqf Vaatii yhden tunnelin Vauhtitieltä Tokoin rantaan, siitä eteenpäin voi mennä ihan penkaa ja Kaisaniemen puiston läpi, Rautatientorilla sitten vaikka päättäri niille linjoille joita ei haluta jatkaa pidemmälle.\nNiitä tunneleita tehdään sitten kun on pakko, eikä oletusratkaisuna.\n---------- Viestit yhdistetty klo 10:19 ---------- Edellinen viesti oli kirjoitettu klo 9:32 ----------\nMä haluaisin kyllä nähdä siitä vanhasta tramtrain-selvityksestä päivitetyn ja syvennetyn version, siis ihan vaihtoehtona Pisaralle. Kun tässä on mm. semmoinen huvittavuus, että esim. N-juna välillä Tikkurila - Helsinki ei ole yhtään sen nopeampi kuin muusta rataverkosta irrotetuille, mutta samoilla raiteilla kulkeva 80km/h ratikka. Syy on VR:n asemakäytännöt ja vaihdeviidakko, sekä verrattaen lyhyt asemaväli.\nSpeksit niin että Tram-Trainilla liikennöidään Espoon Kaupunkirata, Kehärata sekä uusi hieman kevyemmillä spekseillä tehty rata Pääradan käytävässä (länsipuolen raidevaraus soveltaen) väillä Hiekkaharju - Helsinki, jolla on nykyiset pienemmät asemat (Tapanila, Pukinmäki...) korvaavat laiturit. Ja mahdollisesti haaroja.\n02.01.2013, 09:55 #305\nU75:llä ajettiin kaksinajossa 27-metrisillä vaunuilla kaduilla, Hannoverissa ajettiin jo 1970-luvulla 27-metrisillä vaunuilla kolminajossa. Katutasoon ei kaikkialla mahdu lisää ratikkavuoroja, mutta ei niitä mahdu siihen tunneliinkaan. Jos tunnelissa halutaan olla nopeita, vuoroja ei mahdu tunneliin senkään vertaa kuin kadulle. Mutta lisää vaunuja Helsinkiin mahtuu kaksin- ja kolminajon ansiosta.\nToki tunneliin mahtuu riittävästi vuoroja, kun tehdään riittävän kapasiteetin tunneliratkaisu, esimerkiksi Düsseldorfissa on keskiosaltaan neliraiteinen tunneli nimenomaan siksi, että saadaan sekä nopeutta että kapasiteettia. Se riittääkö Helsingissä kaksiraiteinen tunneli vai pitääkö sen olla joltain osalta neliraiteinen ja mikä on kaksi- ja neliraiteisen ratkaisun hintaero kannattaa selvittää. Kun bussiliikennettä halutaan korvata laajasti tarvitaan toki aika paljon reittejä, jolloin ainakaan kaikki ratikat eivät ole kovin pitkiä, kun kysyntä kaikilla reiteillä ei ole maksimaalinen. Ratikoiden keskikoko voi nykyisestä kyllä jonkin verran kasvaa, muttei mitenkään jättiluokkaan. Toki tunnelissa varmaan kulkisi eri pituisia ratikoita, kuten monissa saksalaisissakin kaupungeissa.\nKahden ja puolen minuutin vuoroväli onnistuu ainakin hyvin tunnelissa hyvällä nopeudella ja luotettavuudella, joten neliraiteinen tunneli riittäisi ainakin 48 vuorolle tunnissa suuntaansa. Toki kahden minuutin vuoroväli on myös mahdollinen, mutta kun ratikat eivät ole katutasossa aina aikataulussa sen pitäminen tunnelissa, johon paljon sisäänajoja voi olla haastavaa.\nJa toki myös katutasossa kannattaa ajaa jonkin verran nykyisentyylisiä lähiratikoita pitämässä huolta lähipalvelusta.\nMannerheimintietä kulkee ruuhkassa 64 bussivuoroa, Topeliuksenkatua 41 bussivuoroa ja osa Mäkelänkadun sekä ehkä Hämeentienkin busseistakin on potentiaalisia uudelle tunneliyhteydelle, jos se jatkuu ainakin Pasilaan asti ja siitä on hyvät yhteydet eteenpäin. Bussiliikenteen siirtäminen raiteille on aikamoinen urakka, toki osa linjoista siirtyisi varmaan myös liityntään.\n---------- Viestit yhdistetty klo 10:45 ---------- Edellinen viesti oli kirjoitettu klo 10:20 ----------\nTodellakin Hakunilan linja on siirtymässä metroliityntään eli stadtbahnratkaisujen vaihtoehtona on laajentaa liityntää sekä rakentaa esimerkiksi Töölön metro raskasmetrona. Se ei minusta ole yhtä hyvä vaihtoehto kuin osin tunneloitu pikaratikkaratkaisu.\n---------- Viestit yhdistetty klo 10:55 ---------- Edellinen viesti oli kirjoitettu klo 10:20 ----------\nNykyisen kaupunkirakenteen tiivistäminen on hyvä ajatus, mutta sen tiellä on paljon esteitä. Otetaan esimerkiksi vaikka Vallilanlaakso, siellä on loma-asuntoja ja puolittaista joutomaata keskellä kaupunkia, johon rakentamalla hyvällä asukastiheydellä mahtuisi tuhansia uusia asukkaita.\nSamoin merta täyttämällä ja kuivaamalla olisi saatavissa vaikka kuinka paljon hyvää rakennusmaata. Ikävä kyllä vaan kaupungin tiivistäminen ei ole poliittisesti kovin suosittua. Myöskään talojen korottaminen ei ole saanut paljon kannatusta, vaikka esimerkiksi Lauttasaaressa ja Oulunkylässä olisi paljon potentiaalia.\nViimeisin muokkaaja petteri; 02.01.2013 kello 09:38.\n02.01.2013, 10:16 #306\nNo kun musta se liityntä- ja keskustalinjat on harhainen dikotomia. Hakunilan suunnan voisi minusta esimerkiksi hoitaa niin että linja ajaisi Hakunila - Malmi - Kalasatama - Hakaniemi. Eli Hakunilasta tuleva joka on menossa ydinkeskustaan vaihtaa junaan Malmilla, toisaalta voi taas jatkaa Hakaniemen suuntaan suoraan ja tietenkin tuo korvaa Malmi - Hakaniemi välin busseja. On toi tosin mutkainen viritys, mutta toisaalta on tilaa tehdä suht halvalla nopeaa rataakin. Parempi esimerkki on Tuusulanväylän suunta, luonteva kombo on ratikkalinja Hakaniemen suuntaan ja vaihto junaan Käpylässä, ja toki toisin päin myös.\nTässä on olennaista se että nopeus kannattaa tehdä mieluummin esikaupungeissa kuin keskustassa. Matkustajan kannalta lienee suht samantekevää meneekö vaikka Malmi - Keskusta välillä 10 minuuttia kantakaupungissa ja 20 minuuttia välillä Malmi - kantakaupunki, vaiko 15 ja 15 minuuttia. On vaan paljon halvempaa ja helpompaa niistää se 5 min ajoajasta esikaupungeissa, semminkin kun tiheään asutulla alueella on matkohteita ja siten pysäkkejäkin luontevasti tiheässä.\n02.01.2013, 11:04 #307\nMinusta keskustan päässä nopeudella on paljon merkitystä. Vertaillaan kahta eri yhteyttä, Huopalahden asema - Helsingin asema väli kestää junalla 9 minuuttia ja on luotettava sekä mukava yhteys. Juna pysähtelee muutaman kerran, siinä on ihan pahinta ruuhkaa lukuunottamatta kaikille istumapaikat ja se kulkee mukavasti, jolloin voi vaikka surffata kännykällä netissä.\nMuutaman sadan metrin päästä asemalta Vihdintien pysäkiltä Karvaamokuja menee myös busseja Elielinaukiolle. Matka kestää aamuruuhkassa reittioppaan mukaan 21 minuuttia (jos on hyvä liikennetilanne, yhteys ei ole kovin luotettava), pysäkkiväli on 585 metriä eli paljon nykyratikoita pidempi ja aikataulun mukainen linjanopeus 20 km/h. Matka bussilla on hyvn epämukava ja pysähtelevä junaan verrattuna ja vaikuttaa kestävän hyvin pitkään. (Sillä miltä matka tuntuu on käytännössä paljon merkitystä.) Jos tuolla välillä menisi ratikka nykyisellä Mannerheimintien pysäkkivälillä ja sujuvuudella matka kestäisi likimain puoli tuntia.\nHelsingin seudulla etäisyydet ovat niin pitkiä, että tarvitaan mukavaa nopeutta sekä kantakaupungissa että esikaupungeissa. Siksi nopeutta kannattaa hakea tunneleilla keskustan ympäristössä.\n02.01.2013, 11:21 #308\nMikä tekee mahdottomaksi ottaa käyttöön esim ruuhkamaksut että saadaan niillä osittain rahoitettua ne toimenpiteet joita tarvitaan kasvavan kaupungin liikenteen järjestämiseksi? Siihen vaihtoehtoon ovat turvautuneet kaikki vähintään Helsingin kokoiset Skandinavian niemimaan kaupungit, viimeisenä Göteborg. Vallitseeko Helsingissä jotenkin poikkeukselliset olosuhteet? Ja mihinkään galluppeihin ei kannata uskoa. Tietenkään ei kukaan halua maksaa mutta jos on pakko niin se on siten voi voi. Jos ihmiset alkaisivat ymmärtää että kasvava kaupunki myös tuo tullessaan enemmän työpaikkoja ja henkilökohtaisia kehittymismahdollisuuksia. Jos ei päättäjät tekisi vaikeita valintoja ihmisten puolesta niin elettäisiin vielä kivikaudella. Liikennesuunnittelijoiden tehtävä on tuottaa riittävää materiaalia pättäjille. Se toki tiedetään että jotkut heistä pimittävät tietoja ja saattavat siten joko tahallaan tai tahattomasti ohjata päättäjiä tekemään vääriä valintoja, mutta en usko että liikenne itsessään herättää niin kamalasti intohimoja että kannattaa tahallaan tehdä niin. Maankäytttö ja asemakaavoitus on sitten toinen juttu, niissä on isoja rahoja pelissä.\n---------- Viestit yhdistetty klo 12:21 ---------- Edellinen viesti oli kirjoitettu klo 12:15 ----------\nOikeastaan olemme aika samaa mieltä miten se pitäisi toteuttaa. Jos se on lähellä maanpintaa niin juuri noin. Syvämetroa ei kannata mielestäni pikaraitiotielle rakentaa. Jossain Ukrainassa taitaa olla pari kaupunkia jossa pikaraitiotie/esimetro kulkee raskasmetron tapaan syvällä mutta sillä lienee muita syitä.\n02.01.2013, 11:27 #309\nMatka bussilla on hyvn epämukava ja pysähtelevä junaan verrattuna ja vaikuttaa kestävän hyvin pitkään. (Sillä miltä matka tuntuu on käytännössä paljon merkitystä.)\nKovin valikoivasti käytät nyt ihmisten tunnereaktioita hyväksi argumentointiin. Kannattaisi sitten hyväksyä myös se, että vaihdolliset matkat tuntuvat ihmisistä paljon hankalammilta ja ajallisesti pitemmiltä kuin vaihdottomat, ja että maan pinnalla kulkeva kulkuneuvo on tunnetasolla miellyttävämpi kuin sellainen, jonka ikkunasta näkyy vain mustaa. Myös pitkät kävelymatkat ja niiden vaikutus tunnekokemuksiin sivuutetaan toistuvasti, kun visioidaan suurimpia ja kalleimpia mahdollisia ratkaisuja pieniin ongelmiin.\n02.01.2013, 11:37 #310\nKun katsotaan ihmisten todellista käyttäytymistä, nuo väitteesi eivät kokonaan näytä pitävän paikkaansa. Metron varressa kävellään yleisesti varsin pitkiä matkoja asemille ja metron matkustajat ovat tutkimusten mukaan erittäin tyytyväisiä joukkoliikennepalveluun. Myös joukkoliikenteen käyttö on itämetron ympäristössä korkealla tasolla. Vaihdollisen matkan rasitus taas riippuu paljon myös siitä kuinka sujuva vaihto on ja kuinka mukavaa muuten on matkustaa. Juniin vaihdetaan nykyään merkittävästi, myös vaikka samalla reitillä olisikin suoria yhteyksiä.\nToisaalta esikaupungeissa samalla etäisyydellä pelkkien ruuhkaisten katujen läpi kulkevien bussiyhteyksien päässä olevat ovat kovin tyytymättömättömiä joukkoliikenteen palveluun.\nViimeisin muokkaaja petteri; 02.01.2013 kello 11:48.\n02.01.2013, 11:45 #311\nKun katsotaan ihmisten todellista käyttäytymistä, nuo väitteesi eivät merkittävältä osin näytä pitävän paikkaansa. Metron varressa kävellään yleisesti varsin pitkiä matkoja asemille ja metron matkustajat ovat tutkimusten mukaan erittäin tyytyväisiä joukkoliikennepalveluun. Myös joukkoliikenteen käyttö on itämetron ympäristössä korkealla tasolla.\nMä olen samaa mieltä. Olen asunut sekä paikoissa joissa on vain bussiyhteys että sellaisissa joissa on junayhteys, vaikka on joutunut kävelemään vähintään 800 m asemalle (nyt kävelen 1.3 km). Olen aina ollut tyytyväisempi sen paikan liikenneyhteyksiin joihin tulee juna kuin siihen joihin tulee vain bussi, eikä "friikkikerroin" vaikuta asiaan. Nimittäin myös muut perheenjäseneni jotka eivät ole minkään lajin joukkolikennefriikkejä ovat olleet samaa mieltä kanssani.\n02.01.2013, 11:54 #312\nRehellinen vertaus metron ja linja-auton kävelymatkan välillä on, kun molemmilla on sama vuoroväli, luotettavuus ja matkanopeus. Annetut esimerkit linja-auton käytöstä eivät ole vertailukelpoisia metron kanssa, eivätkä myöskään kaupunkijunan.\n02.01.2013, 12:10 #313\nMinusta tuo on varsin outo vaatimus. Metrot ja junat kulkevat yleensä tiheällä vuorovälillä ja nopeasti usein siellä, missä kadulla kulkeva liikenne on vaikeuksissa ja luontaisesti epäluotettavaa.\nVaikka kyllähän kun katsoo itämetron ja länsiväylän vartta, niin lännessä niilläkin alueilla, joilla on erittäin hyvä ja tiheä bussipalvelu (esimerkiksi Tapiolan keskusta, Matinkylä, Olari ja Kivenlahden keskusta) on selvästi matalampi joukkoliikenteen käyttöaste kuin itämetron asemien läheisyydessä eikä tilanne muutu yhtään bussiliikenteen eduksi niillä alueilla, joilla vuorotiheys on matalampi, vaikka sitten olisikin suoria yhteyksiä johonkin suuntaan.\n02.01.2013, 12:28 #314\nEn paljon pistä painoarvoa näille itä-länsi-vertailuille, kun ensinnäkin seudun tilastointitapa on se, että vaihdollinen matka on kaksi matkaa, joka nostaa keinotekoisesti metron kaltaisen joukkoliikenteen "suosiota", ja toisekseen lännessä palvelun hinta on lähes kaksinkertainen.\nMyöskään se, että joku liikennemuoto kävelyttää ihmisiä, ei todista, että ihmiset ovat pitkiin kävelymatkoihin tyytyväisiä. Kun asiakas saa metrojunassa vastattavakseen asiakastyytyväisyyskyselyn, hän tuskin olettaa, että metrosta kysyttäessä kysytään kävelemisestä tai liityntäbusseista, vaikka ne ovat oleellinen osa useimpien metromatkaa.\nTuossa edellä myös sanotaan, että joku matka joltakin asemalta toiselle asemalle on 9 minuuttia. Asiakkaan matka kestää aina kauemmin kuin liikennevälineen matka, erityisesti raskaissa ja varsinkin maanalaisissa järjestelmissä.\nJos asiakkaiden kokemuksia aletaan näissä keskusteluissa ladella argumentteina, ne puolustavat aivan muunlaisia ratkaisuja kuin pääkaupunkiseudulla valittu raskasideologia.\n02.01.2013, 12:46 #315\nVaikka sinänsä olisi mielenkiintoista kyllä tietää, mistä ns. raidekerroin ilmiö johtuu. Epäilisin kyseessä olevan palvelutasotekijöiden ja matkustusmukavuuden myös lisäksi jonkinlainen ihmisen luontaiseen suunnistustapaan ja aikakäsitykseen perustuva ilmiö.\nMetro- ja juna-asemat muodostavat selkeitä maamerkkejä, jotka ihmisen on helppo hahmottaa. Bussipysäkki ei yleensä ole samanlainen maamerkki, sitä ei huomata samalla lailla eikä niistä jää samanlaisia muistijälkiä. Toisaalta myös raitiovaunun raiteet antavat selkeän visuaalisen signaalin, että tässä on nyt joukkoliikennereitti.\nIhmisen sisäinen tunne siitä mikä on nopeaa ja mikä on hidasta ei myöskään ole suoraan kellolla mitattavissa. Autolla ruuhkassa matelu tuntuu usein paljon pidemmältä ajalta kuin kellolla voisi mitata, toisaalta taas nopeasti muun liikenteen ohi tai ali vähillä pysähdyksillä huristava liikenneväline antaa tunteen nopeudesta.\nOtetaan vielä esimerkkinä vaikka juna Helsingin ja Tampereen välillä ja verrataan sitä henkilöautoon. Jos ei olla matkalla juuri Kaivokadulta Hämeenkadulle ja juna sattumalta juuri täsmälleen oikealla hetkellä lähdössä, henkilöauto on usein nopeampi kulkuväline, puhtaasti kellolla mitattuna. Kuitenkin juna tuntuu nopealta, vaikka siirtymisiä olisi molemmissa päissä ja junan odotusaika huomioiden henkilöautolla olisi ollut perillä jo tunnin aikaisemmin.\n---------- Viestit yhdistetty klo 13:46 ---------- Edellinen viesti oli kirjoitettu klo 13:33 ----------\nMinusta ihmisten käyttäytyminen kertoo usein myös paljon. Se, että metroihin ja lähijuniin viitsitään kävellä pitkiä matkoja kertoo erinomaisesti houkuttelevuudesta. Toki myös se, että nykyisin Helsingin ratikoita käytetään paljon kertoo jotain houkuttelevuudesta, vaikka he ovatkin vähän hitaita.\nErilaiset tutkimukset eivät kyllä aina aidosti kerro ihmisten käyttäytymisestä. Monissa kyselytutkimuksissa ihmiset arvostavat asuinpaikassa esimerkiksi luonnonläheisyyttä, rauhaa ja tilaa. Mutta sitten kun ihmiset oikeasti alkavat kasata rahoja asunnon ostoon ovat he yleensä valmiita pinoamaan sitä enemmän kahisevaa, mitä urbaanimpi ja tiheämpi alue on. Tämä ei ole pelkästään Helsinki-ilmiö, myös maakuntakaupungeissa tiheämmät keskusta-alueet ovat kalliimpia kuin luonnonläheiset reunat, näin vaikka kaikilla olisi auto ja ruuhkaton matka pikkukaupungin keskustaan kestäisi 5 minuuttia.


Kansainväliset öljymarkkinat - helmikuu 2018 | ammattilehti.fi\nKansainväliset öljymarkkinat - helmikuu 2018\nKansainvälisen energiajärjestön IEA:n helmikuun öljymarkkinaraportissa öljyn kysynnän kasvuennustetta nostettiin 0,1 miljoonaa barrelia päivässä edelliskuukaudesta eli 1,4 miljoonaan barreliin päivässä. Tällöin kysyntä vuonna 2018 olisi 99,2 miljoonaa barrelia päivässä.\nKysynnän kasvuennustetta on vauhdittanut Kansainvälisen valuuttarahaston arvio maailman talouden positiivisesta kehityksestä. Öljytynnyri eli barreli on 159 litraa.\nViime marraskuun lopussa öljyntuottajamaiden järjestön Opecin 14 jäsenmaata ja 10 muuta öljyntuottajamaata sopivat tuotannon rajoittamisen jatkamisesta vuoden 2018 loppuun asti. Rajoitukset eivät koske Opecista Libyaa, Nigeriaa ja Irania, mutta Libya ja Nigeria lupasivat rajoittaa tuotantonsa vuonna 2018 vuoden 2017 korkeimmalle tasolle.\nBrent-raakaöljyn hinta oli kaksi vuotta sitten tammikuussa 2016 alhaisimmalla tasolla yli kymmeneen vuoteen eli noin 28 dollaria barrelilta. Sen jälkeen alkanut vaihteleva hinnan nousu saavutti 60 dollarin tason lokakuussa 2017. Raakaöljyn hinta nousi edelleen tämän vuoden tammikuun lopulla noin 70 dollariin barrelilta. Sen jälkeen hinta on laskenut helmikuun puoliväliin mennessä noin 64 dollariin barrelilta.\nYhdysvaltojen liuskeöljytuotanto kasvanut\nUutistoimisto Bloombergin mukaan Yhdysvaltojen liuskeöljyn tuotannon kasvu on voimistunut Yhdysvaltalaisen raakaöljyn viitelaadun WTI:n barrelihinnan noustua yli 65 dollarin. Yhdysvaltain energiahallinnon EIA:n mukaan Yhdysvallat ylitti viime marraskuussa 10 miljoonan barrelin päivätuotannon ensimmäistä kertaa sitten vuoden 1970. Levottomuudet Iranissa ja talouden romahtamisesta johtuvat tuotanto-ongelmat Venezuelassa tukevat raakaöljyn hintaa.\nYhdysvaltojen raakaöljyvarastot ovat säilyneet samalla tasolla kuin tammikuussa. Raakaöljyvarastoissa on noin 420 miljoonaa barrelia öljyä, kun vuosi sitten varastoissa oli noin 520 miljoonaa barrelia.\nYhdysvaltain energiahallinto EIA ennustaa helmikuun energiakatsauksessaan Brent-raakaöljylaadun hintakeskiarvon olevan 62 dollaria barrelilta vuonna 2018 ja vuonna 2019. Kuluvan vuoden ennuste on noussut kaksi dollaria ja ensi vuoden ennuste dollarin edelliskuukaudesta. Yhdysvaltalaisen raakaöljyn viitelaadun WTI:n hintakeskiarvon ennuste on vuonna 2018 ja vuonna 2019 noin neljä dollaria barrelilta alhaisemmalla tasolla kuin Brent-laadun. Luvut ovat samat kuin kuukautta aiemmin.\nKeskeisten öljytuotteiden maailmanmarkkinahinnat ovat laskeneet edelliskuukaudesta. Bensiinin maailmanmarkkinahinta oli helmikuun puolivälissä noin 610 dollaria tonnilta ja dieselöljyn noin 555 dollaria tonnilta. Kevyen polttoöljyn maailmanmarkkinahinta oli noin 545 dollaria tonnilta ja raskaan polttoöljyn noin 340 dollaria tonnilta.


Samsung – Verkkokauppa.com\nMaailman suurimpiin elektroniikka-alan yrityksiin lukeutuva, vuonna 1969 perustettu Samsung haluaa auttaa ihmisiä saavuttamaan mahdottomalta tuntuvia asioita. Samsung pyrkii kehittämään ihmisten käyttöön alati uusia innovaatioita ja uusia mahdollisuuksia. Kaiken keskiössä on ihmiset ja se, mikä heille on tärkeää.\nSamsung tunnetaan kenties parhaiten Samsung Galaxy -sarjan älypuhelimista ja tableteista sekä Samsung QLED-televisioista, mutta Samsungin monipuolinen mobiili-, viihde-elektroniikka-, kodinkone- ja tietokonevalikoima kattaa paljon muutakin.\nTutustu Verkkokauppa.comin Samsung-valikoimaan ja tilaa taatusti laadukas Samsung-TV, Samsung-älykello, Samsung-mikroaaltouuni tai Samsung-pesukone, tai vaikka koko setti kätevästi netistä nopealla toimituksella! Joustavien rahoitusvaihtoehtojemme ansiosta et joudu tinkimään laadusta ja pääset kokemaan Samsungin uudet innovaatiot ensimmäisten joukossa.


Jalkajumppa piristämään poikkeusoloja! – Maijan Maailma\nMonet kuntosalit ovat sulkeneet ovensa, mutta ulkona liikkuminen on vielä sallittua. Hyvä fyysinen yleiskunto auttaa selviämään paremmin vaikeista ajoista, sillä hyvä fysiikka kohottaa myös henkistä hyvinvointia.\nEsittelen nyt ainakin minulle vanhan tutun jalka- ja vatsajumpan, joka on helppo tehdä ulkosalla, mitään vempaimia tai oheislaitteita ei tarvita (no, ehkä joku jumppamatto on paikallaan). Jos ulkonaliikkumista rajoitetaan, niin jumpan voit tehdä toki myös kotona.\nJos kyseinen jalka- ja vatsajumppa jää tekemättä, ei voi ainakaan syyttää kiirettä tai rahavajetta. Harrastus on ilmainen ja aikaa hommaan tuhrautuu hiukan vajaat puoli tuntia. Lisäksi monilla on nyt aikaa enemmän kuin aiemmin. Ainakin etätyössä säästetään työmatka-ajoissa. Tällä täsmäiskulla saa reisi- ja peppulihakset kipeiksi. Ah, miten tuollainen osuma tuntuukaan hyvältä.\nHyvä fyysinen yleiskunto auttaa ainakin selviämään paremmin vaikeista ajoista, sillä hyvä kunto kohottaa myös henkistä hyvinvointia. Jos haluat kasvattaa jalkalihasmassaasi, saat hyppiä näitä jumppia paljon. Ja oikeastaan sinun pitäisi kyykätä paljon (ei hyppiä) lisäpainojen avulla reisilihasten kasvutoiveissa (tai -pelossa). Minulla tämä jumppa toimii aamun aineenvaihdunnan herättäjänä ja lihaskunnon ylläpitäjänä.\nToisaalta, minulla on jatkunut pidempään vaihe, jossa en ole kovinkaan kiinnostunut urheilun ulkonäkövaikutuksista. Jumppaan ilokseni, sillä se tuo lähinnä hyvän kokonaisvaltaisen olon. Tämä vaihe siis erotuksena välillä pikavisiitilläni käyvistä elämänvaiheista, jolloin haluan muokata urheilulla kroppaani. Siihen taidan olla nykyään liian mukavuudenhaluinen ja armollinen.\nMuistutan, etten ole ammattiurheilija ja saatan tehdä jotain väärin. Tarkistathan siis omalta kunto-ohjaajaltasi liikeradat, jos epäilet jonkin liikkeen sopivuutta sinulle tai liikkeen muuta oikeellisuutta. Voin heti sanoa, että ainakin esteettisyysmielessä, olisin jalan heitossa eteen voinut hyvin vaikka ojentaa nilkkaa.\nLisäksi huomautan, että videosta poiketen liikkeiden välissä ei kuulu tehdä jalan ravisteluita. Toisin sanoen, kaikki liikeet (1-6) tehdään putkeen. Kuvausten aikana jouduin hyppimään melko paljon ekstraa, joten jalkani alkoivat mennä uhkaavasti hapoille.\nLiikkeet, yhteensä 6 kierrosta alenevin toistoin\nLiike 1. Askelkyykkyhyppy x 20\nLiike 2. Jalan heilautus eteen x 20\nLiike 3. Kyykkyhyppy x 20\nLiike 4. Ylävartalon kierto sivulle x 20\nLiike 5. Vatsapuristus x 20.\nLiike 6. Vatsakierto x 20\nTee kaikki liikkeet putkeen ja pidä pieni tauko (noin minuutti-kaksi) ja hörppää vaikka vettä. Aloita uusi kierros, jolloin teet toistoja 18. Sen jälkeen 16, sitten 14 toistoa, tämän jälkeen 12 ja viimeinen kierros kymmenellä toistolla. Tee tahdilla, jossa saat myös pulssin nousemaan hyppyosuuksissa.\nJos jumppa tuntuu alkuun liian raskaalta, niin aloita jaa toistot alkuun vaikka kahdella ja lisää sitä mukaan toistoja, kun kuntosi kasvaa.\nLiike 1, askelkyykkyhyppy.\nTee askelkyykkyhyppyjä vuorojaloin. Pyri pitämään etujalassa 90-asteen kulma. Takajalan polvi osuu melkein maahan. Jos sinulla on vaikkapa polvivamma, voit tehdä liikkeen ilman hyppyä esimerkiksi käsipainojen kanssa.\nLiike 2, jalan heilautus ylös.\nNosta jalkoja vuorotellen. Nilkan suoristaminen on suositeltavaa 🙂\nLiike 3, kyykkyhyppy.\nHyppää kyykkyhyppyjä niin korkealle kuin pääset. Mene myös kunnolla kyykkyyn, ettei liike jää puolinaiseksi. Jos sinulla on esimerkiksi polvivamma, voit tehdä liikkeen ilman hyppyä vaikka käsipainojen kanssa.\nLiike 4, ylävartalon taivutus sivuille.\nTaivuta ristiin vuorotellen vasemmalle ja oikealle puolelle. Suorista vartalo keskellä liikkeiden välissä.\nLiike 5, vatsapuristus.\nPurista polvia ja kyynärvarsia toisiaan kohti tiukasti ja hallitusti. Vapauta pito ja tee sen jälkeen liike uudestaan. Pidä selkä tiukasti maassa, ettei se pääse notkolle.\nLiike 6, vatsakierto.\nAloita makuuasennosta, polvet hiukan koukussa. Nosta ylävartaloa ylös. Tee kierto lähes istuma-asennossa vuorotellen oikealle ja seuraavalla nostolla vasemmalle puolelle. Kierto tehdään siinä vaiheessa, kun vatsalihaksissa on vielä jännitystila. Älä siis nouse ihan istuma-asentoon, jolloin vatsalihaksesi ovat jo lepotilassa.\nSe oli sitten siinä – tuloksena herätelty kroppa, hyvä mieli ja ehkä seuraavana päivänä makeasti kipeät reidet, alle puolessa tunnissa!\nhyvinvointijalkajumppaJalkatreenikotitreeniMaijan hyvinvointiMaijan MaailmamaijanhyvinvointiMaijanmaailmapepputreenivatsatreeni\nPrevious ArticleYstävänpäiväksi ripaus vaaleanpunaista\nNext ArticleUUSINTA VUODELTA 2016: Sisustuksen kestävät pääsiäismunat


Etelä-Savon Energia siirtää Foremica®-tuotantoa Kuopioon | Elektropoint\nEtelä-Savon Energia siirtää Foremica®-tuotantoa Kuopioon\nEtelä-Savon Energia Oy (ESE) on Mikkelin kaupungin omistama energiakonserni, joka tunnetaan uusiutuvan energian tuottajana.\nEtelä-Savon Energia Oy:n (ESE) Foremica®-energianhallintajärjestelmän tuotanto siirretään Foremica® 3-version osalta Kiinasta Kuopioon. Kun kyseessä on tieto- ja kyberturvallisuudeltaan huipputason järjestelmä, on luotettavampaa tehdä yhteistyötä suomalaisen yhteistyökumppanin kanssa. Lisäksi tuotanto ja tuotekehitys sujuvat joustavasti yhden kumppanin kanssa. ESElle vastuullisuus ja kotimaisuus ovat tärkeitä arvoja, jotka tämän kumppanuuden myötä korostuvat.\nKumppanuus antaa uusia mahdollisuuksia\nEtsimme uudelle tuotteellemme hyvää ja luotettavaa teollista valmistajaa, joka pystyy tarjoamaan meille parhaan mahdollisen kokonaisuuden ja toimitusketjun. Elektropointin tuotanto ja sen laatu, sekä erityisesti turvallisuustaso, on todella pitkälle vietyä, joka vastaa Foremica® 3-version vaatimuksia” toteaa tuotepäällikkö Toni Hannula ESEltä. ”Lisäksi Elektropointin tuki meidän kehitystyöllemme antaa kumppanuudelle uusia ulottuvuuksia”, Hannula jatkaa.\nForemica® on keväällä 2018 lanseerattu laite, jonka avulla kiinteistöjen sähköliittymiä ja energian käyttöä optimoidaan mm. Saimaa Stadiumilla, Mäkelänkankaan hybridivoimalassa ja lukuisissa pienemmissä kiinteistöissä ja yrityskohteissa ympäri Suomea. Foremica® 3-versiossa suurin muutos on koskenut laitteen kokoa: uusi laitekoko mahdollistaa laitteen integroinnin sähkökeskukseen.\nKun tarvitset joustavaa elektroniikan sopimusvalmistajaa, ota yhteyttä Elektropointiin.


Huolletulle talolle 10 vuoden lisätakuu - Editor Helsinki\npe, maalis 15, 2019 09.23 CET Report this content\n- Olemme vakuuttuneita rakentamisemme laadusta, mutta samalla olemme huolissamme taloyhtiöissä ilmenevistä huollon puutteista. Huollon laiminlyönnit aiheuttavat isoja kustannuksia ja murheita asukkaille. Toivomme, että lisätakuustamme tulisi uusi standardi, joka pakottaa kaikki rakentajat tarkempaan työnsä omavalvontaan ja asuntoyhtiöt huoltamaan omaisuuttaan, selvittää toimitusjohtaja Kari Kiviluoma syitä uuden ja ainutlaatuisen lisätakuun myöntämiseen.\nHausian lisätakuu myönnetään talojen riskirakenteille: märkätiloille, vesikatolle, julkisivuille sekä autohallien vesieristetyille kansirakenteille. Hausian lisäksi takuun myöntävät sen yhteistyöyritykset Fescon, Kerabit, Paroc, Trook, Vahanen ja Weber.\nTakuu raukeaa, jos huoltotoimia ei ole tehty. Hausia on tehnyt huollon aloittamisen ja ylläpidon mahdollisimman helpoksi: se maksaa huoltokirjan laadinnan ja sen käytöstä aiheutuvat kulut ensimmäisen vuoden ajan.\nHausia Oy toimii ja rakentaa pääkaupunkiseudulla. 2018-2019 taitteessa rakenteilla on n. 500 kerrostalokotia. Hausian vahva liikevaihdon kasvu jatkuu. Myös tulevina vuosina rakenteilla olevien kerros- ja pientalojen määrä on kasvussa. Hausian toimintamallien avulla pystymme tarjoamaan kustannustehokkaasti laadukkaita koteja, joiden arvo säilyy ja kasvaa. Hausian kodeissa yhdistyy laadukas suunnittelu ja rakentaminen.\nympäristö koti vastuullisuus Rakentaminen energiatehokkuus Kiinteistöt


Taltion tyhjentäminen Macin Levytyökalulla - Apple-tuki\nVoit tyhjentää ja alustaa kokonaisen taltion. Jos taltiolla on dataa, se poistetaan, kun tyhjennät ja alustat taltion, joten varmuuskopioi tiedot, jotka haluat säilyttää.\nVAROITUS: Jotta voit tyhjentää tietokoneen käynnistyslevyn, tietokone on käynnistettävä toiselta levyltä. Muista tehdä käynnistyslevystä varmuuskopio ennen kuin tyhjennät sen.\nVoit tyhjentää levyjä tai taltioita. Levyn tyhjentäminen poistaa kaikki sen taltiot ja tiedostot. Taltion tyhjentäminen poistaa kaikki taltion tiedostot, mutta ei vaikuta muihin taltioihin.\nTärkeää: Jos levyllä on tiedostoja, jotka haluat säästää, kopioi ne toiselle levylle ennen levyn tyhjentämistä.\nValitse Näytä > Näytä kaikki laitteet.\nJos haluat tyhjentää levyn, poista jokainen taltio näkyvistä (valitse taltio sivupalkissa ja klikkaa levynpoistopainiketta ).\nValitse levy tai taltio sivupalkissa ja klikkaa Tyhjennä-painiketta .\nKlikkaa Muoto-ponnahdusvalikkoa ja valitse taltiomuoto.\nAPFS: Käyttää APFS-muotoa, jota suositellaan taltioille, jotka käyttävät macOS High Sierraa.\nAPFS (salattu): Käyttää APFS-muotoa ja salaa osion.\nAPFS (kirjainkoon erotteleva): Käyttää APFS-muotoa ja erottelee isot ja pienet kirjaimet tiedostojen ja kansioiden nimissä. Esim. kansiot ”Kotitehtävät” ja ”KOTITEHTÄVÄT” ovat kaksi eri kansiota.\nAPFS (kirjainkoon erotteleva, salattu): Käyttää APFS-muotoa, erottelee isot ja pienet kirjaimet tiedostojen ja kansioiden nimissä ja salaa osion. Esim. kansiot ”Kotitehtävät” ja ”KOTITEHTÄVÄT” ovat kaksi eri kansiota.\nMac OS laajennettu (kirjaava): Suojaa hierarkkisen tiedostojärjestelmän eheyttä käyttämällä Mac-muotoa (kirjaava HFS Plus).\nMac OS laajennettu (kirjaava, salattu): Käyttää Mac-muotoa, vaatii salasanan ja salaa taltion.\nMac OS laajennettu (isot ja pienet kirjaimet erotteleva, kirjaava): Käyttää Mac-muotoa ja erottelee isot ja pienet kirjaimet. Esim. kansiot ”Kotitehtävät” ja ”KOTITEHTÄVÄT” ovat kaksi eri kansiota.\nMac OS laajennettu (kirjainkoon erotteleva, kirjaava, salattu): Käyttää Mac-muotoa, erottelee isot ja pienet kirjaimet, vaatii salasanan ja salaa osion.\nMS-DOS (FAT): Käytä Windows-taltioissa, jotka ovat enintään 32 Gt.\nExFAT: Käytä Windows-taltioissa, jotka ovat yli 32 Gt.\nSyötä nimi levylle tai taltiolle.\nJos valitsit Mac OS laajennettu (kirjaava, salattu), voit estää poistettujen tiedostojen palauttamisen klikkaamalla Suojausvalinnat, valitsemalla liukusäätimellä, kuinka monta kertaa poistetun datan päälle kirjoitetaan, ja klikkaamalla sitten OK.\nDatan päälle kirjoittaminen kolme kertaa täyttää Yhdysvaltain energiaministeriön vaatimukset magneettisen median turvalliseen tyhjentämiseen. Datan päälle kirjoittaminen seitsemän kertaa on Yhdysvaltain puolustusministeriön 5220-22-M-standardin mukaista.\nKlikkaa Tyhjennä ja klikkaa Valmis.\nHuomaa: SSD-levyn kanssa turvallisen tyhjentämisen valinnat eivät ole käytössä Levytyökalussa. Turvallisuuden takia kannattaa laittaa FileVault-salaus päälle, kun alat käyttää SSD-levyä.\nKatso myösFyysisen levyn osioiminenLevytyökalussa käytettävissä olevat tiedostojärjestelmämuodotLevyn alustaminen Windows-tietokoneita vartenLevyn salaaminen ja suojaaminen salasanalla\nTaltion tyhjentäminen Macin Levytyökalulla


Kartanonkosken koulun vanhempainyhdistys: Talkoolaisia tarvitaan\nFillareiden kuntotarkistuspiste keväällä 2013\nToukokuu on lapsiperheiden arjessa tapahtumia täynnä, niin myös vanhempainyhdistyksellä. Ehtisitkö sinä avuksi tapahtumien järjestämiseen? Kun meitä on useampi mukana, niin kenenkään urakka ei nouse kohtuuttomaksi. Samalla olet mukana rakentamassa entistä parempaa kouluyhteisöä.\nLähiviikkoina ohjelmassa on seuraavat tapahtumat:\n- Pe 9.5. klo 8.30 Juuren eli 1.-2.-luokkalaisten äitienpäiväjuhla. Vanhempainyhdistys järjestää juhlan yhteydessä äideille kahvitarjoilun. Pyydämme kahvin keittämiseen ja tarjoiluun avuksi erityisesti isiä, ettei äitien tarvitse keittää itse itselleen kahvia.\n- To 15.5. klo 18.00-19.30 jo perinteeksi muodostuneet fillarihulinat koulun pihalla. Tällä kertaa mukana myös BMX Helsinki ry. Taitorata, pyörän kuntotarkistuspiste, liikennemerkki- ja sääntövisailua. Mahdollisuus kokeilla BMX-pyöräilyä. Tervetuloa mukaan koko perheen voimin. Lapsille mehutarjoilu. Tapahtuma on maksuton ja järjestetään Aviapoliksen aluetoimikunnan tuella.\nFillarihulinoiden järjestämiseen tarvitsemme muutaman henkilön avuksi mm. taitoradan valvomiseen ja mehutarjoiluun. Lisäksi fillarin kuntotarkistuspisteelle tarvitaan muutama reipas henkilö, jotka osaavat säätää satulan kohdalleen, pumpata ilmaa renkaisiin jne.\n- Ti 20.5. klo 17.30 alkaen on koulun musikaaliesitys (toinen esitys on maanantaina 19.5.). Vanhempainyhdistys pitää ennen tilaisuutta (klo 17.30 lähtien) buffettia, johon tarvittaisiin muutaman innokkaan leipojan tuotteita myytäväksi. Nyt siis kaikki jauhopeukalot ilmoittautumaan. Palkkioksi leipojat saavat perinteisesti jauho- ja sokeripussin ja tietenkin hyvän mielen. Myös myyjiä tarvitaan, joten vaihtoehtoisesti voit tarjota työpanostasi tällä tavoin.\nILMOITTAUDU MUKAAN VAPAAEHTOISEKSI MIELELLÄÄN KE 7.5. MENNESSÄ, OSOITTEESEEN kartsin.vanhempainyhdistys@gmail.com.\nLähettänyt Kartsin vanhempainyhdistys klo 10.44\nTera Mccarthy 7. joulukuuta 2015 klo 17.49